cyanic-selkie/wikianc huggingface dataset:
ദാരിനി തെലുസുകൊണ്ടി
ചരണം 3
രാജിത മണി ഗണ ഭൂഷണി! മദ ഗജരാജ ഗമനി! ലോക ശങ്കരി! ദനുജ രാജ ഗുരുനി വാസര സേവ തനകേ ജന്മ ഫലമോ? കനുഗൊണ്ടിനി ആ-ജ്ഞാനമു പെദ്ദലു തമ മദിലോ നീ ജപമേ മുക്തി മാർഗ്ഗമനുകൊന രാജ ശേഖരുണ്ഡഗു ശ്രീ ത്യാഗരാജ മനോ-ഹരി! ഗൌരി! പരാത്പരി! (ദാരിനി )
അർത്ഥം
ഹേ, ത്രിപുര സുന്ദരി! ശ്രീരാമ മനോഹരി! മോക്ഷസിദ്ധിക്കുള്ള വഴി കഷ്ടപ്പെട്ടിട്ടെങ്കിലും ഞാൻ മനസ്സിലാക്കിയിരിക്കുന്നു!. അതിനായി ഞാൻ ഭവതിയിൽ അഭയം തേടി. ബ്രഹ്മാവും, ഇന്ദ്രനും, മറ്റീശ്വരന്മാരും ഭക്തരുമൊക്കെ മോക്ഷലഭ്യത്തിന് പിന്തുടർന്ന മാർഗ്ഗത്തിൽകൂടിതന്നെ സഞ്ചരിച്ചാണ് ഞാനും അത് മനസ്സിലാക്കിയത്. അവരെപ്പോലെ ഞാനും പരമാനന്ദമാകുന്ന സാഗരത്തിൽപ്രവേശിച്ച് മതിവരുവോളം നീന്തിതുടിച്ചു. ഭക്തരുടെ ദുഃഖദുരിതങ്ങൾ നിർമ്മാജ്ഞനം ചെയ്യുന്നതിനും അവരുടെ ഇച്ഛകളും ഇംഗിതങ്ങളും സാധിച്ചുകൊടുക്കുന്നതുമെല്ലാം അവിടുന്നാണെന്ന വസ്തുത പൂർണ്ണമായും ഭവതിക്ക് അടിയറവച്ചപ്പോൾ ഞാൻ അറിഞ്ഞു! ഹേ, അംബേ! ത്രിലോകമാതാവെ! ഐശ്വര്യവും, സമ്പത്തും, സൗഭാഗ്യവുമെല്ലാം ഭക്തർക്കേകുന്നതും അവരുടെ വികൽപങ്ങളെ ഉന്മൂലനം ചെയ്യുന്നതും അവിടുന്നാണല്ലോ! ഭൗതികബന്ധങ്ങളിൽനിന്നെല്ലാം മോചനം നേടി ദേവിയിൽ പരിപൂർണ്ണമായി ലയിക്കുകമൂലമാണ് മഹാത്മാക്കളായ മഹർഷിമാർക്ക് പരമാനന്ദസിദ്ധിയുണ്ടായതെന്ന് ഞാൻ മനസ്സിലാക്കി. അതുപോലെതന്നെ ദേവിയിൽ പരിപൂർണ്ണവിശ്വാസമർപ്പിച്ച് ജീവിതം ദേവിയുടെ നാമജപത്തിൽ മുഴുകുന്നതാണ് മോക്ഷസിദ്ധിക്കുള്ള ഏറ്റവും നല്ലമാർഗ്ഗമെന്നും ഞാൻ മനസ്സിലാക്കിയിരിക്കുന്നു.
കുറിപ്പുകൾ
ത്യാഗരാജസ്വാമികളുടെ തിരുവൊട്ടിയൂർ പഞ്ചരത്നങ്ങളിൽ ഒന്നാണ് ഈ കൃതി.
പുറം കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:ശുദ്ധസാവേരിരാഗത്തിൽ ചിട്ടപ്പെടുത്തിയ കൃതികൾ
പത്മപാണി ആചാര്യ
മേജർ പത്മപാണി ആചാര്യ, എംവിസി (21 ജൂൺ 1969 – 28 ജൂൺ 1999) ഇന്ത്യൻ ആർമിയിലെ ഒരു ഉദ്യോഗസ്ഥനായിരുന്നു. 1999 ജൂൺ 28-ന് കാർഗിൽ യുദ്ധസമയത്തെ അദ്ദേഹത്തിന്റെ പ്രവർത്തനങ്ങൾക്ക് മരണാനന്തരം അദ്ദേഹത്തിന് രണ്ടാമത്തെ ഉയർന്ന ഇന്ത്യൻ സൈനിക ബഹുമതിയായ മഹാവീർ ചക്ര നൽകി ആദരിച്ചു
തെലങ്കാനയിലെ ഹൈദരാബാദ് നിവാസിയായിരുന്നു ആചാര്യ ഒഡീഷ യിലാണ് കുടുംബവേരുകൾ ഉള്ളത്. ചാരുലത ആണ് ഭാര്യ. 1965 ലും 1971 ലും പാകിസ്ഥാനുമായുള്ള യുദ്ധങ്ങളിൽ ഇന്ത്യൻ വ്യോമസേനയിൽ പ്രവർത്തിച്ച്  വിരമിച്ച വിംഗ് കമാൻഡർ ജഗന്നാഥ് ആചാര്യആണ് ആചാര്യയുടെ പിതാവ്. അദ്ദേഹം പിന്നീട് ഹൈദരാബാദിലെ ഡിഫൻസ് റിസർച്ച് ആൻഡ് ഡെവലപ്‌മെന്റ് ലബോറട്ടറിയിൽ (ഡിആർഡിഎൽ) ജോലി ചെയ്തു. മേജർ ആചാര്യയുടെ മാതാപിതാക്കളും ഭാര്യയും അദ്ദേഹത്തിന്റെ മരണത്തിന് ഏതാനും മാസങ്ങൾക്ക് ശേഷം ജനിച്ച മകൾ അപരാജിതയും ആ കുടുംബത്തിൽ ഉണ്ട്.. അപരാജിത ആചാര്യ എൻസിസി കേഡറ്റായി പ്രവർത്തിച്ചിട്ടുണ്ട്.
സൈനിക ജീവിതം
ആചാര്യ 1993-ൽ മദ്രാസിലെ ഓഫീസേഴ്‌സ് ട്രെയിനിംഗ് അക്കാദമിയിൽ നിന്ന് ബിരുദം നേടി, രണ്ടാം ബറ്റാലിയനായ രാജ്പുത്താന റൈഫിൾസിൽ (2 രാജ് റിഫ്) സെക്കൻഡ് ലെഫ്റ്റനന്റായി കമ്മീഷൻ ചെയ്തു.
ജനകീയ സംസ്കാരത്തിൽ
ബാറ്റിൽ ഓഫ് ടോലോലിംഗിലെ സംഭവങ്ങൾ ഹിന്ദി യുദ്ധചിത്രമായ എൽഒസി കാർഗിലിലെ പ്രധാന യുദ്ധരംഗങ്ങളിലൊന്നായി സ്വീകരിച്ചു, അതിൽ നടൻ നാഗാർജുന അക്കിനേനി ആചാര്യയുടെ വേഷം അവതരിപ്പിച്ചു.
ഇതും കാണുക
<references group="" responsive="1"> വർഗ്ഗം:1969-ൽ ജനിച്ചവർ വർഗ്ഗം:1999-ൽ മരിച്ചവർ വർഗ്ഗം:ഒഡീഷയിൽ നിന്നുമുള്ളവർ വർഗ്ഗം:ജൂൺ 21-ന് ജനിച്ചവർ വർഗ്ഗം:ജൂൺ 28-ന് മരിച്ചവർ
ദൃഷ്ടാന്തം (ചലച്ചിത്രം)
എം.പി. സുകുമാരൻ നായർ സംവിധാനം ചെയ്ത് 2006-ൽ പുറത്തിറങ്ങിയ ഒരു മലയാളചലച്ചിത്രമാണു ദൃഷ്ടാന്തം. ഒരു തീയ്യാട്ടു കലാകാരന്റെ ജീവിതത്തെക്കുറിച്ചാണു ഈ ചലച്ചിത്രം പ്രതിപാദിക്കുന്നത്. മുരളി പ്രധാന വേഷത്തിലഭിനയിച്ചിരിക്കുന്ന ഈ ചിത്രത്തിൽ ഇന്ദ്രൻസ്, മാർഗി സതി എന്നിവരും അഭിനയിച്ചിരിക്കുന്നു.
മികച്ച ചലച്ചിത്രത്തിനു കേരളസംസ്ഥാന ചലച്ചിത്രപുരസ്കാരവും, മികച്ച മലയാളചലച്ചിത്രത്തിനുള്ള ദേശീയചലച്ചിത്രപുരസ്കാരവും ഈ ചിത്രത്തിനു ലഭിച്ചിട്ടുണ്ട്.
സുമിദ നദി
ജപ്പാനിലെ ടോക്കിയോയിലൂടെ ഒഴുകുന്ന ഒരു നദിയാണ് സുമിദ നദി. (隅田川 സുമിദ-ഗാവ) ഇവാബൂച്ചിയിലെ അരകാവ നദിയിൽ നിന്ന് ശാഖകളായി ടോക്കിയോ ഉൾക്കടലിലേക്ക് ഒഴുകുന്നു. ഇതിന്റെ പോഷകനദികളിൽ കന്ദ, ശകുജി എന്നീ നദികൾ ഉൾപ്പെടുന്നു.
ഇപ്പോൾ "സുമിദാ നദി" എന്നറിയപ്പെടുന്നത് മുമ്പ് അര-കവയുടെ പാതയായിരുന്നു. എന്നിരുന്നാലും, മെജി കാലഘട്ടത്തിന്റെ അവസാനത്തിൽ, വെള്ളപ്പൊക്കം തടയുന്നതിനായി അര-കവയുടെ പ്രധാന ഒഴുക്ക് വഴിതിരിച്ചുവിടാനുള്ള പ്രവർത്തനങ്ങൾ നടന്നു.
കല
സുമിദ ഗാവ മൺപാത്രങ്ങൾക്ക് സുമിദ നദിയുടെ പേരാണ് നൽകിയിരുന്നത്. ഇത് ടോക്കിയോയ്ക്കടുത്തുള്ള അസകുസ ജില്ലയിൽ കുശവൻ ഇനോ റയോസായി ഒന്നാമനും മകൻ ഇനോ റയോസായി രണ്ടാമനും ആണ് നിർമ്മിച്ചത്. 1890 കളുടെ അവസാനത്തിൽ, റയോസായി I മൺപാത്രങ്ങളുടെ ഉപരിതലത്തിൽ മെഴുമെഴുപ്പുള്ള തിളക്കമുപയോഗിച്ച് വികസിപ്പിച്ചെടുത്തു. ചൈനീസ് ഗ്ലേസുകളെ അടിസ്ഥാനമാക്കി ഇതിനെ "ഫ്ലാംബ്" എന്ന് വിളിക്കുന്നു. സുമിദ മൺപാത്രങ്ങൾ ചായക്കപ്പുകളോ ആഷ് ട്രേകളോ പാത്രങ്ങളോ ആയി അവ പടിഞ്ഞാറൻ രാജ്യങ്ങളിലേക്ക് കയറ്റുമതി ചെയ്യാനായി നിർമ്മിക്കപ്പെട്ടു. റയോസായ് ഒന്നാമന്റെ ചെറുമകനായ ഇനോ റയോസായ് മൂന്നാമൻ 1924-ൽ നിർമ്മാണ സ്ഥലം യോകോഹാമയിലേക്ക് മാറ്റി. എന്നാൽ ഈ മൺപാത്രങ്ങൾ സുമിദ വെയർ എന്ന് അറിയപ്പെട്ടു. മൺപാത്രങ്ങൾ പൂ-ദ്വീപിൽ നിർമ്മിക്കുന്നുവെന്നും, അത് ഒരു ചുഴലിക്കാറ്റിൽ നിന്ന് ഒഴുകിപ്പോയതാണെന്നും, കൊറിയൻ യുദ്ധത്തടവുകാർ നിർമ്മിക്കുന്നതാണെന്നും ഉള്ള വിവിധ മിഥ്യാധാരണകൾക്ക് വിധേയമായിട്ടുണ്ട്. സാന്ദ്ര ആൻഡാച്ച് 1987 ൽ എഴുതി, "സുമിദ ഗാവ വെയറുകൾ കളക്ടർമാർ, ഡീലർമാർ, നിക്ഷേപകർ എന്നിവർക്കിടയിൽ വലിയ പ്രശസ്തി നേടിയിട്ടുണ്ട്. ഓറിയന്റൽ ഡിസൈനുകൾ ചിത്രീകരിക്കാൻ പൊതുവായ പാശ്ചാത്യ ആശയങ്ങളിൽ പുളയുന്ന ഡ്രാഗണുകൾ, ബുദ്ധ ശിഷ്യന്മാർ, പുരാണ, ഐതിഹാസിക ജീവികൾ തുടങ്ങിയ രൂപങ്ങൾ ഉൾപ്പെട്ടിരുന്നു. അപൂർവ്വ സൃഷ്ടികളായതിനാൽ, ഈ മൺപാത്രങ്ങൾക്ക് വിലകൾ (ഇവിടെ സംസ്ഥാനങ്ങളിൽ) വളരെ ഉയർന്നതാണെങ്കിലും നിർമ്മാണത്തിൽ അപാകതയുള്ള മൺപാത്രങ്ങൾക്കുപോലും ആവശ്യക്കാർ ഏറെയായിരുന്നു.
സംസ്കാരം
1956-ൽ ജപ്പാൻ സന്ദർശിക്കുമ്പോൾ ബ്രിട്ടീഷ് സംഗീതസംവിധായകൻ ബെഞ്ചമിൻ ബ്രിട്ടൻ കണ്ട നോഹ് നാടകം സുമിദ-ഗാവ, കഥയെ ആസ്പദമാക്കി നാടകീയമായ ഒരു കൃതിയായ കർലൂ റിവർ (1964) രചിക്കാൻ അദ്ദേഹത്തെ പ്രേരിപ്പിച്ചു.
കബുക്കി നാടകം, സുമിദ-ഗാവ - ഗോനിചി നോ ഒമോകേജ്, ഹോകൈബോ എന്ന തലക്കെട്ടിലൂടെ കൂടുതൽ അറിയപ്പെടുന്നു. ഇത് കേന്ദ്ര കഥാപാത്രത്തിന്റെ പേരാണ്. ഈ സ്റ്റേജ് നാടകം എഴുതിയത് നകവ ഷിമെസുകെ ആണ്. ഇത് ആദ്യമായി നിർമ്മിച്ചത് 1784-ൽ ഒസാക്കയിലാണ്. ജപ്പാനിലെ കബുകി ശേഖരത്തിൽ ഈ നാടകം തുടരുന്നു. ഇത് പടിഞ്ഞാറൻ രാജ്യങ്ങളിലും അവതരിപ്പിക്കുന്നു. 2007 വേനൽക്കാലത്ത് ന്യൂയോർക്കിലെ ലിങ്കൺ സെന്റർ ഫെസ്റ്റിവലിൽ ഹെയ്‌സി നകമുര -സ ഇത് പുനർനിർമ്മിച്ചു. നകമുര കൻസബുറെ പതിനാറാമൻ പ്രധാന അഭിനേതാവായിരുന്നു.
ജപ്പാനിലെ ഏറ്റവും പഴക്കമേറിയതും പ്രശസ്തവുമായ വെടിക്കെട്ട് പ്രദർശനങ്ങളിലൊന്നായി അംഗീകരിക്കപ്പെട്ടിട്ടുള്ള സുമിദ-ഗാവ ഫയർവർക്ക്സ് ഫെസ്റ്റിവലിൽ സുമിദ നദിക്കു കുറുകെയുള്ള ബാരേജുകളിൽ നിന്ന്, വേനൽക്കാലത്ത് റൈഗോകുക്കും അസകുസയ്ക്കും ഇടയിൽ പടക്കങ്ങൾ വിക്ഷേപിക്കപ്പെടുന്നു. ഇതേ സമയം ഒരു ഉത്സവവും അവിടെ നടക്കുന്നു.
സാഹിത്യം
മാറ്റ്സുവോ ബാഷെ എന്ന കവി സുമിദ നദിക്കരയിലാണ് താമസിച്ചിരുന്നത്. പ്രസിദ്ധമായ വാഴയിൽ (ജാപ്പനീസ്: ബാഷെ) നിന്ന് അദ്ദേഹത്തിന്റെ നോം ഡി പ്ലൂം എടുത്തിരിക്കുന്നു.
1820 മുതൽ ഇസ എഴുതിയ ഹൈകുവിൽ സുമിദ നദി കാണാം.
''spring peace-- a mouse licking up Sumida River''
പുറത്തേക്കുള്ള കണ്ണികൾ
വർഗ്ഗം:ടോക്കിയോയിലെ നദികൾ
രാജീവ്ഗാന്ധി വള്ളംകളി
ആലപ്പുഴ ജില്ലയിലെ കുട്ടനാട്ടിലെ ഒരു പ്രശസ്ത സ്ഥലമായ പുളിങ്കുന്നിലാണ് ഈ വള്ളംകളി നടക്കുന്നത് വള്ളംകളിക്ക് നേതൃത്വം കൊടുക്കുന്നത് കേരള ഗവൺമെൻറ് ടൂറിസം ഡിപ്പാർട്ട്മെൻറ് അതിന്റെ കൂടെ പുളങ്കുന്ന പഞ്ചായത്തുമാണ് നേതൃത്വം കൊടുക്കുന്നത്. വള്ളംകളി നടക്കുന്നത്പുളിങ്കുന്നാറ്റിലാണ് (രാജീവ്ഗാന്ധി ജലോത്സവം) (ചാമ്പ്യൻസ് ബോട്ട് ലീഗ് എന്നും അറിയപ്പെടും) നടക്കുന്നത്.പ്രശസ്തമായ മിക്ക ചുള്ളൻ വള്ളങ്ങളും ഈ വള്ളംകളി മത്സരത്തിൽ പങ്കെടുക്കുന്നു.1985-ൽ രാജീവ് ഗാന്ധി കുട്ടനാട് സന്ദർശിച്ചതിന്റെ ഓർമ്മക്കാണ് ഈ വള്ളംകളി ആരംഭിച്ചത്. തുടങ്ങുന്ന വലിയ പള്ളിയുടെ മുൻപിലുള്ള ആറ്റിൽ ഈ വള്ളംകളി നടക്കുന്ന സെപ്റ്റംബർ 24 തീയതി തീയതിയാണ് എല്ലാവർഷവും ഈ വള്ളംകളി നടക്കുന്നത് }}
മാനാഞ്ചിറ
19 -നൂറ്റാണ്ടിന്റെ അവസാനം കോഴിക്കോട് മുൻസിപ്പൽ കൗൺസിൽ ഇറക്കിയ ഉത്തരവ് അനുസരിച്ച് കുടിക്കാനുള്ള ആവശ്യത്തിനുമാത്രം ഉപയോഗിക്കാൻ തീരുമാനിച്ച ഈ കുളത്തിലെ വെള്ളം കുളിക്കാനും അലക്കാനും ഉല്ലസിക്കാനും ഉപയോഗിക്കുന്നത് തടഞ്ഞു. ഇന്നും ആ ഉത്തരവ് അങ്ങനെത്തന്നെ നിലനിൽക്കുന്നു. കോഴിക്കോട് നഗരത്തിന്റെ പ്രധാന കുടിവെള്ള സ്രോതസ്സായ മാനാഞ്ചിറ മുനിസിപ്പാലിറ്റി മാലിന്യങ്ങളാലും അടുത്തുള്ള തുണിനിർമ്മാണകേന്ദ്രത്തിൽ നിന്നുള്ള മാലിന്യങ്ങളാലും മലിനപ്പെടുന്നുണ്ട്. പോണ്ടിച്ചേരി സർവ്വകലാശാലയിലെ ഗവേഷകർ 2000 -ത്തിൽ നടത്തിയ പഠനങ്ങളിൽ ഈ കുളം ബാക്ടീരിയകളാൽ, പ്രത്യേകിച്ചും മഴക്കാലത്ത് മലിനമാകാറുണ്ടത്രേ. അതിനു ശേഷം കുളത്തിൽ ക്ഷാരാംശവും കൂടുതലാണ്. മാനാഞ്ചിറയ്ക്കടുത്തു തന്നെയാണ് മാനാഞ്ചിറ മൈതാനം. ലഘുചിത്രം|[[മാനാഞ്ചിറ മൈതാനം]]
ഇന്ത്യൻ നാഷണൽ ലീഗ്
സ്വാധീനമുള്ള പ്രദേശങ്ങൾ
കേരളം, തമിഴ്നാട്, കർണാടക, ആന്ധ്രാ പ്രദേശ്‌, ഉത്തർ പ്രദേശ്‌, ബീഹാർ, പശ്ചിമ ബംഗാൾ, ദൽഹി എന്നിവയാണ് ഈ പാർട്ടിക്ക് സ്വാധീനമുള്ള പ്രദേശങ്ങൾ.
നിയമനിർമ്മാണ സഭകളിൽ
കേരളത്തിൻറെ പതിനഞ്ചാം നിയമസഭയിൽ തുറമുഖം പുരാവസ്തു വകുപ്പ് മന്ത്രി (അഹമ്മദ് ദേവർകോവിൽ, കോഴിക്കോട് സൗത്ത് മണ്ഡലം എം എൽ എ ) തമിഴ്നാട്ടിലും കേരളത്തിലും കർണ്ണാടകയിലും ഐ.എൻ.എല്ലിന് എം.എൽ.എ.മാർ ഉണ്ടായിട്ടുണ്ട്. തമിഴ്നാട്ടിൽ അന്തരിച്ച ദേശീയ സെക്രട്ടറി എം.എ. ലത്തീഫിന്റെ നേതൃത്വത്തിൽ 5 ഉം കർണാടകയിലെ ഗുൽബർഗയിൽ നിന്ന് 1 ഉം കേരളത്തിൽ കോഴിക്കോട് സൗത്തിൽ 1 ഉം നിയമ സഭാംഗങ്ങൾ ഉണ്ടായിട്ടുണ്ട്.
നേതൃത്വം
ഉത്തർപ്രദേശിൽ നിന്നുള്ള പ്രൊഫ: മുഹമ്മദ് സുലൈമാൻ ആണ് നിലവിൽ ദേശീയ പ്രസിഡണ്ട്. പ്രേംചന്ദ് കുരീൽ (യു.പി.) ദേശീയ വർക്കിംഗ് പ്രസിഡണ്ടും കെ.എസ്. ഫക്രുദ്ദീൻ (കേരളം) വൈസ് പ്രസിഡണ്ടും അഹമ്മദ് ദേവർ കോവിൽ (കേരളം), മുൻ തമിഴ്നാട് എം.എൽ.എ. അഡ്വ: എം.ജി.കെ. നിസാമുദ്ദീൻ എന്നിവർ ജനറൽ സെക്രട്ടറിമാരും ഡോ: എ.എ.അമീൻ ട്രഷററുമാണ്. കേരള ഐ.എൻ.എൽ. സംസ്ഥാന പ്രസിഡണ്ടായി പ്രവർത്തിക്കുന്ന പ്രൊഫ:എ.പി.അബ്ദുൽ വഹാബ് നിലവിൽ സംസ്ഥാന പിന്നോക്ക ന്യൂനപക്ഷ ധനകാര്യ വികസന കോർപ്പറേഷൻ ചെയർമാനും സംസ്ഥാന ജനറൽ സെക്രട്ടറി കാസിം ഇരിക്കൂർ കേരള ടൂറിസം ഡെവലപ്മെന്റ് കോർപറേഷൻ (കെ.ടി.ഡി.സി.) ഡയറക്ടറുമാണ്. ചരിത്രത്തിലാദ്യമായി ഒരു വനിതാ പ്രതിനിധി കേരള ഹജ്ജ് കമ്മിറ്റി മെമ്പറായി തെരഞ്ഞെടുക്കപ്പെട്ടത് ഐ.എൻ.എൽ.വനിതാ നേതാവും കാഞ്ഞങ്ങാട് നഗരസഭാ വൈസ് ചെയർപേഴ്സണുമായ എൽ.സുലൈഖയാണ്.
ലയനം
അഡ്വ: പി.ടി.എ.റഹീം എം.എൽ.എ.യുടെ നാഷണൽ സെക്കുലർ കോൺഫറൻസ് (എൻ.എസ്.സി.) 2019 ൽ കോഴിക്കോട് ലയന സമ്മേളനം നടത്തി ഐ.എൻ.എല്ലിൽ ലയിച്ചു.
അവലംബം
വർഗ്ഗം:ഇന്ത്യയിലെ രാഷ്ട്രീയകക്ഷികൾ
ഭൂമിയിലെ മാലാഖ
1965-ൽ പുറത്തിറങ്ങിയ മലയാളചലച്ചിത്രമാണ് ഭൂമിയിലെ മാലാഖ. തോമസ് പിക്ചേസിന്റെ ബാനറിൽ പി.എ. തോമസ് നിർമിച്ചതാണ് ഈ ചിത്രം. ശ്യാമളാസ്റ്റുഡിയോയിൽ നിർമ്മാണം പൂർത്തിയാക്കിയ ഈ ചിത്രത്തിന്റെ വിതരണാവകശം ജിയോപിക്ചേഴ്സിനായിരുന്നു. 1965 ഒക്ടോബർ 9-നാണ് ചിത്രം പ്രദർശനം തുടങ്ങിയത്.
പുറത്തേക്കുള്ള കണ്ണികൾ
വർഗ്ഗം:1965-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ വർഗ്ഗം:പി.എ. തോമസ് സം‌വിധാനം ചെയ്ത ചലച്ചിത്രങ്ങൾ വർഗ്ഗം:ജയവിജയ സംഗീതം നൽകിയ ചിത്രങ്ങൾ
ജോൺ ടൈലർ
അമേരിക്കൻ ഐക്യനാടുകളുടെ പത്താമത്തെ പ്രസിഡന്റും രാഷ്ട്രത്തലവനുമായിരുന്നു ജോൺ ടൈലർ (John Tyler). അമേരിക്കയുടെ പത്താമത്തെ വൈസ് പ്രസിഡന്റും ജോൺ ടൈലറായിരുന്നു. വില്യം ഹെന്റി ഹാരിസൺടെ മരണത്തെ തുടർന്ന് ആ സമയത്ത് വൈസ് പ്രസിഡന്റായിരുന്ന ജോൺ ടൈലറെ പ്രസിഡന്റായി തിരഞ്ഞെടുക്കുകയായിരുന്നു.
അവലംബം
വർഗ്ഗം:അമേരിക്കൻ വൈസ് പ്രസിഡന്റുമാർ വർഗ്ഗം:അമേരിക്കൻ പ്രസിഡണ്ടുമാർ
സിയേ ബസ്തിദ
ഒരു മെക്സിക്കൻ-ചിലിയൻ കാലാവസ്ഥാ പ്രവർത്തകയും തദ്ദേശീയ മെക്സിക്കൻ ഒട്ടോമി-ടോൾടെക് സമൂഹത്തിലെ അംഗവുമാണ് സിയേ ബസ്തിദ (ജനനം: 18 ഏപ്രിൽ 2002). ന്യൂയോർക്ക് സിറ്റിയിലെ ഫ്രൈഡേഴ്സ് ഫോർ ഫ്യൂച്ചർ എന്ന വിദ്യാർത്ഥികളുടെ അന്താരാഷ്ട്ര പ്രസ്ഥാനത്തിന്റെ പ്രധാന സംഘാടകരിൽ ഒരാളും കാലാവസ്ഥാ ആക്റ്റിവിസത്തിൽ തദ്ദേശീയവും കുടിയേറ്റവുമായ ദൃശ്യപരതയ്‌ക്കുള്ള ഒരു പ്രധാന ശബ്ദവുമായ അവർ പീപ്പിൾസ് ക്ലൈമറ്റ് മൂവ്‌മെന്റിന്റെ അഡ്മിനിസ്ട്രേഷൻ കമ്മിറ്റിയിലും സൺറൈസ് മൂവ്‌മെന്റ്, എക്സ്റ്റൻഷൻ റിബലിയൻ എന്നിവയിലെ അംഗവുമാണ്. ലാഭേച്ഛയില്ലാതെ പ്രവർത്തിക്കുന്ന ഒരു അന്താരാഷ്ട്ര സംഘടനയായ റീ-എർത്ത് ഇനിഷ്യേറ്റീവിന്റെ സഹസ്ഥാപകയാണ് അവർ.
ആദ്യകാല ജീവിതവും വിദ്യാഭ്യാസവും
പരിസ്ഥിതി പ്രവർത്തകരായ മാതാപിതാക്കളായ മിൻഡാഹി, ജെറാൾഡിൻ എന്നിവരുടെ മകളായി മെക്സിക്കോയിലെ അറ്റ്ലാക്കുൽകോയിൽ ജനിച്ച ബസ്തിദ ലെർമയിലെ സാൻ പെഡ്രോ തുൾടെപെക് പട്ടണത്തിലാണ് വളർന്നത്. അവർ അച്ഛന്റെ ഭാഗത്തുനിന്ന് ഒട്ടോമി-ടോൾടെക് (തദ്ദേശീയ മെക്സിക്കൻ), ആസ്ടെക്ക് എന്നീ വിഭാഗത്തിൽപ്പെട്ടതും അമ്മയുടെ ഭാഗത്തുനിന്ന് ചിലിയൻ, യൂറോപ്യൻ വംശപരമ്പരയിൽപ്പെട്ടതുമാണ്. ബസ്തിദയ്ക്ക് മെക്സിക്കൻ, ചിലിയൻ പൗരത്വം ഉണ്ട്.
മൂന്നുവർഷത്തെ വരൾച്ചയെത്തുടർന്ന് 2015 ൽ കനത്ത വെള്ളപ്പൊക്കം അവരുടെ ജന്മനാടായ സാൻ പെഡ്രോ തുൾടെപെക്കിൽ ഉണ്ടായതിനെ തുടർന്ന് ബസ്തിദയും കുടുംബവും ന്യൂയോർക്ക് നഗരത്തിലേക്ക് താമസം മാറി.
ബാസ്റ്റിഡ ദി ബീക്കൺ സ്കൂളിൽ പഠനത്തിനായി ചേർന്നു. 2020 ൽ പെൻ‌സിൽ‌വാനിയ സർവകലാശാലയിൽ നിന്ന് പഠനം ആരംഭിച്ചു.
ആക്ടിവിസം
ഒരു പരിസ്ഥിതി ക്ലബ് ഉപയോഗിച്ചാണ് ബസ്തിദ തന്റെ ആക്ടിവിസം ആരംഭിച്ചത്. അൽബാനിയിലും ന്യൂയോർക്ക് സിറ്റി ഹാളിലും ക്ലബ് പ്രതിഷേധിക്കുകയും സി‌എൽ‌സി‌പി‌എ [ക്ലൈമറ്റ് ആൻഡ് കമ്മ്യൂണിറ്റി ലീഡേഴ്സ് പ്രൊട്ടക്ഷൻ ആക്റ്റ്], ഡേർട്ടി ബിൽഡിംഗ്സ് ബിൽ എന്നിവയ്ക്കായി കൂടിയാലോചന നടത്തുകയും ചെയ്തു. ഗ്രേത്ത തൂൻബായ്നെക്കുറിച്ചും അവരുടെ കാലാവസ്ഥാ സമരത്തെക്കുറിച്ചും അവർ കേട്ടത് അപ്പോഴാണ്.
ഒൻപതാമത് ഐക്യരാഷ്ട്ര വേൾഡ് അർബൻ ഫോറത്തിൽ തദ്ദേശീയ പ്രപഞ്ചശാസ്ത്രത്തെക്കുറിച്ച് ഒരു പ്രസംഗം നടത്തിയ ബസ്തിദയ്ക്ക് 2018 ൽ “സ്പിരിറ്റ് ഓഫ് ദി യുഎൻ” അവാർഡ് ലഭിച്ചു.
2019 മാർച്ച് 15 ന് ന്യൂയോർക്ക് സിറ്റിയിൽ നടന്ന ആദ്യത്തെ വലിയ കാലാവസ്ഥാ സമരത്തിൽ ബസ്തിദ തന്റെ ഹൈസ്കൂളായ ദി ബീക്കൺ സ്കൂളിനെ നയിച്ചു.
അവലംബം
വർഗ്ഗം:2002-ൽ ജനിച്ചവർ വർഗ്ഗം:കാലാവസ്ഥാ പ്രവർത്തകർ
പ്രിയ പിള്ള
പരിസ്ഥിതി സന്നദ്ധ സംഘടനയായ ഗ്രീൻ പീസിന്റെ പ്രവർത്തകയാണ് പ്രിയ. ‘ഗ്രീൻപീസ് ഇന്ത്യ’യുടെ സീനിയർ കാമ്പയിനറാണിവർ.
ജീവിതരേഖ
അഭിഭാഷകയായ ഇവർ 12 വർഷമായി പരിസ്ഥിതി - നീതി പ്രവർത്തനങ്ങളുമായി ബന്ധപ്പട്ട് പ്രവർത്തിക്കുന്നു. ആദിവാസി വിഭാഗങ്ങളുടെ ആവാസ വ്യവസ്ഥ തകർത്ത് ‘എസ്സാർ’ നടത്തുന്ന ഖനനത്തിനെതിരെ അഞ്ചുവർഷത്തിലേറെയായി സമരം ചെയ്യുന്നു.
മഹാനിലെ മനുഷ്യാവകാശ ലംഘനം
മധ്യപ്രദേശ് മഹാനിലെ മനുഷ്യാവകാശ ലംഘനം വിഷയം ബ്രിട്ടിഷ് എംപിമാർക്കു മുൻപിൽ അവതരിപ്പിക്കാൻ ലണ്ടനിലേക്കു പോകാൻ ഒരുങ്ങിയ അവരെ 2015 ജനുവരി 11 ന്  ഇമിഗ്രേഷൻ അധികൃതർ വിമാനത്തിൽ നിന്ന് ഇറക്കിവിട്ടു. ദേശവിരുദ്ധ പ്രവർത്തനങ്ങളിൽ ഏർപ്പെട്ടിരുന്നതുകൊണ്ടാണ് ഗ്രീൻപീസ് സംഘടനയുടെ പ്രവർത്തകയായ പ്രിയ പിള്ളയുടെ വിദേശ യാത്ര തടഞ്ഞതെന്നാണ് സർക്കാർ നിലപാട്. ദേശതാൽപര്യത്തിന് വിരുദ്ധമായി പ്രവർത്തിക്കുന്നയാൾ എന്നുകാണിച്ച് പ്രിയ പിള്ളക്കെതിരെ ഇൻറലിജൻസ് ബ്യൂറോ ജനുവരി ഒമ്പതിന് ലുക്കൗട്ട് നോട്ടീസ് പുറപ്പെടുവിച്ചിരുന്നു. മധ്യപ്രദേശ് സർക്കാരിന് എതിരാണ് മഹാനിലെ മനുഷ്യാവകാശ ലംഘനങ്ങൾ സംബന്ധിച്ച ആരോപണം. ഈ വിഷയം രാജ്യാന്തര ശ്രദ്ധയിൽ എത്തിക്കുന്നതിന്റെ ഭാഗമായാണ് പ്രിയ ലണ്ടൻ യാത്രയ്ക്ക് ഒരുങ്ങിയത്. മനുഷ്യാവകാശ ലംഘനങ്ങളുടെ പേരിൽ കേന്ദ്ര സർക്കാരിനെ വിമർശിക്കാതിരുന്നാൽ വിദേശത്ത് പോകാൻ അനുമതി നൽകാമെന്ന വാഗ്ദാനം പ്രിയ പിള്ള തള്ളിയിരുന്നു. തന്റെ വ്യക്തിസ്വാതന്ത്ര്യത്തിലേക്കുള്ള കടന്നുകയറ്റമാണെന്ന് ചൂണ്ടിക്കാട്ടിയാണ് പ്രിയ ഹൈക്കോടതിയെ സമീപിച്ചതിനെത്തുടർന്ന് തിരച്ചിൽ നോട്ടിസ് ഡൽഹി ഹൈക്കോടതി റദ്ദാക്കി. നോട്ടിസ് പ്രകാരം പാസ്പോർട്ടിൽ ഇമിഗ്രേഷൻ ബ്യൂറോ പതിച്ച മുദ്ര നീക്കം ചെയ്യണമെന്നും ജസ്റ്റിസ് രാജീവ് ശക്ദർ നിർദ്ദേശിച്ചു.
അരിസ്റ്റു ജാ
1781 മുതൽ 1804 വരെ നൈസാം അലി ഖാന്റെ (അസഫ് ജാ രണ്ടാമൻ) ഭരണത്തിൽ ഹൈദ്രാബാദ് രാജ്യത്തിന്റെ ദിവാനായിരുന്നു അരിസ്റ്റു ജാ. പെർഷ്യൻ വംശജനായ ഇദ്ദേഹത്തിന്റെ യഥാർത്ഥ പേര് ഗുലാം സയ്യിദ് ഖാൻ എന്നായിരുന്നു. അരിസ്റ്റോട്ടിലിന്റെ പ്രൗഡി എന്ന അർത്ഥം വരുന്ന അരിസ്റ്റു ജാ എന്ന സ്ഥാനപ്പേര് ഹൈദ്രാബാദിന്റെ ദിവാനായി സ്ഥാനമേറ്റതിനു ശേഷം നൈസാമിന്റെ കല്പനപ്രകാരം നൽകിയതാണ്.
ഖർദ യുദ്ധം
1795-ൽ മറാഠ സാമ്രാജ്യവുമായി നൈസാം നടത്തിയ യുദ്ധത്തിന്റെ ചുക്കാൻ പിടിച്ചത് ഇദ്ദേഹമാണ്. മഹാരാഷ്ട്രയിലെ ഖർദ എന്ന സ്ഥലത്ത് വച്ച് നടന്നതിനാൽ ഇത് ഖർദ യുദ്ധം എന്ന പേരിൽ അറിയപ്പെടുന്നു. ഈ യുദ്ധത്തിനു വേണ്ടിയുള്ള സന്നാഹങ്ങൾ നടക്കുന്ന കാലത്ത് യുദ്ധം ജയിച്ച ഉടനെ മറാഠാ സാമ്രാജ്യത്തിന്റെ പ്രധാനമന്ത്രി നാനാ ഫദ്നവിസിനെ ഉടുമുണ്ടും മൊന്തയുമായി കാശിയ്ക്ക് പറഞ്ഞയക്കും എന്ന് അരിസ്റ്റു ജാ പ്രഖ്യാപിച്ചിരുന്നു. മറാഠാ സൈന്യത്തിൽ ഒരു ലക്ഷത്തി മുപ്പതിനായിരം പേരും, ഹൈദരാബാദ് സേനയിൽ 90,000 പേരുമുണ്ടായിരുന്നു. യുദ്ധം തുടങ്ങുന്നതിനു തൊട്ടു മുൻപുള്ള കാലയളവിൽ രണ്ട് കൂട്ടരും കൈക്കൂലി കൊടുത്ത് എതിർപക്ഷത്തിലെ സൈനിക നേതാക്കളെ സ്വാധീനിക്കാൻ ശ്രമിച്ചിരുന്നു. ഇതിനു വേണ്ടി അരിസ്റ്റു ജാ അന്നത്തെ ഒരു കോടി രൂപയും, നാനാ ഫദ്നവിസ് ഏഴു ലക്ഷം രൂപയും ചെലവാക്കി എന്നാണ് കണക്കാക്കപ്പെടുന്നത്. ഈ യുദ്ധത്തിൽ ഹൈദരാബാദ് സേന പരാജയപ്പെടുകയും യുദ്ധാനന്തര സന്ധി സംഭാഷണത്തിൽ അരിസ്റ്റു ജായെ അവർക്ക് കൈമാറണം എന്ന് മറാഠകൾ ആവശ്യപ്പെടുകയും ചെയ്തു. അങ്ങനെ അരിസ്റ്റു ജാ തടവുകാരനായി മറാഠകൾക്ക് കൈമാറ്റം ചെയ്യപ്പെട്ടു. ഹൈദരാബാദി ചരിത്രകാരനായ ഗുലാം ഹുസൈൻ ഖാൻ തന്റെ ഗുൽസാർ-ഇ-അസഫിയ എന്ന കൃതിയിൽ നാനാ ഫദ്നവിസും അരിസ്റ്റു ജായും തമ്മിലുള്ള കൂടിക്കാഴ്ച ഇപ്രകാരം വിവരിക്കുന്നു"നാനാ ഫഡ്നവിസ് ആദ്യം പറഞ്ഞ വാക്കുകൾ ഇപ്രകാരമായിരുന്നു "നവാബ് സാഹിബ്. ഞാൻ ചെലവാക്കിയ ഏഴു ലക്ഷം രൂപ താങ്കൾ ചെലവാക്കിയ ഒരു കോടിയെക്കാൾ ഫലം ചെയ്തു അല്ലേ. അത് നമ്മുടെ ഈ കൂടിക്കാഴ്ചയ്ക്കും വഴി തെളിച്ചു അല്ലേ." അരിസ്റ്റു ജാ "അതെ വിധി ചിലപ്പോൾ അങ്ങനാണ്". നാനാ ഫദ്നവിസ് "എന്നെ ഒറ്റമുണ്ടും മൊന്തയുമായി പറഞ്ഞയക്കാനല്ലേ അങ്ങീ യുദ്ധം തുടങ്ങിയത്. അതിങ്ങനെ പര്യവസാനിച്ച സ്ഥിതിക്ക് ഇനി എന്ത് ചെയ്യാനാണ് താങ്കളുടെ ഉദ്ദേശം". അരിസ്റ്റു ജാ "താങ്കൾക്ക് വേണമെങ്കിൽ എന്നെ ദൈവത്തിന്റെ ഗൃഹമായ മക്കയിലേക്ക് പറഞ്ഞയക്കാം" ഫദ്നവിസ് "താങ്കളെ ഒരു ദിവസം ദൈവത്തിന്റെ ഗൃഹത്തിലേയ്ക്ക് പറഞ്ഞയക്കുന്നുണ്ട്. അതിനു മുൻപ് താങ്കൾ ഞങ്ങളുടെ അതിഥിയായി കുറച്ച് കാലം കഴിയണം. കാര്യങ്ങൾ നിരീക്ഷിക്കാനും കണ്ട് രസിക്കാനും. എന്താ ശരിയല്ലേ. അരിസ്റ്റു ജാ പറഞ്ഞു "അതേ ശരിയാണ്" അതിനു ശേഷം അവർ രണ്ട് പേരും കൈ കോർത്ത് പിടിച്ച് അവിടെ നിന്ന് നടന്നകന്നു"
തടവ് കാലം
മറാഠകൾ അരിസ്റ്റു ജായെ അവരുടെ തലസ്ഥാനമായ പൂനെയിൽ കൊണ്ട് വന്ന് ഒരു ഉപയോഗശൂന്യമായ ഉദ്യാനത്തിനകത്ത് വീട്ട് തടങ്കലിൽ താമസിപ്പിച്ചു. കാവലിന് ബെന്വോ ഡി ബ്വാനിയുടെ അധീനതയിലുള്ള ആയിരം മറാഠ പട്ടാളക്കാരും, മറാഠ സേനയിലെ ആയിരം അറബി കൂലിപ്പട്ടാളത്തിനെയും നിർത്തി. നൈസാമിന്റെ ദർബാറിൽ മറക്കപ്പെട്ടും, മറാഠകളാൽ അവഗണിക്കപ്പെട്ടും അരിസ്റ്റു ജാ ഈ ഉദ്യാനത്തിലെ വീട്ടുതടങ്കലിൽ രണ്ട് വർഷം തള്ളി നീക്കി. ഈ സാഹചര്യത്തിൽ നിന്ന് രക്ഷപ്പെട്ട് ഡെക്കാനിലെ രാഷ്ട്രീയരംഗത്ത് വീണ്ടും സജീവമാകാൻ എന്ത് ചെയ്യണമെന്നറിയാതെ അരിസ്റ്റു ജാ കുഴങ്ങി. ഗുലാം ഹുസൈൻ ഖാൻ തന്റെ ഗുൽസാർ-ഇ-അസഫിയ എന്ന ചരിത്രഗ്രന്ഥത്തിൽ ഈ കാലഘട്ടത്തെക്കുറിച്ച് ഇപ്രകാരം എഴുതി. "രക്ഷപെടാനുള്ള ഒരേ ഒരു മാർഗ്ഗം മന്ത്രവാദമാണെന്ന് അരിസ്റ്റു ജാ മനസ്സിലാക്കി. ആയത്ത് അൽ തൗബയിലെ വാൾ സൂക്തങ്ങൾ ആവർത്തിച്ച് ആവർത്തിച്ച് ചൊല്ലി ഒരു പാത്രം വെള്ളത്തിന് മേൽ ഊതി ആ വെള്ളം ഉണങ്ങി കരിഞ്ഞു നിന്നിരുന്ന ഒരു കൂവളം മരത്തിന്റെ ചില്ലകളിൽ ദിവസവും ഒഴിച്ചു തുടങ്ങി.. ഇരുപത് ദിവസങ്ങൾക്കുള്ളിൽ ആ മരത്തിൽ പുതുനാമ്പുകൾ തളിർത്ത് തുടങ്ങിയാൽ നാല്പത് ദിവസത്തെ തപസ്യ പൂർത്തിയായ ഉടനേ കാര്യങ്ങൾ തന്റെ ഇച്ഛയ്ക്കൊത്ത് നീങ്ങിത്തുടങ്ങും എന്ന വിശ്വാസത്തിൽ അരിസ്റ്റുജാ തന്റെ പ്രാർത്ഥന തുടർന്നു. ഇരുപത് ദിവങ്ങൾ കഴിഞ്ഞപ്പോൾ ആ മരം വീണ്ടും തളിർത്തു തുടങ്ങി. അദ്ദേഹത്തിന്റെ ഈ ചര്യയെക്കുറിച്ച് അറിയാവുന്നവർ അത് ദൈവത്തിന്റെ അനുഗ്രഹങ്ങളുടെ ലക്ഷണമായി കണ്ടു അരിസ്റ്റു ജായുടെ പ്രാർത്ഥന ഫലിക്കുമെന്ന് വിശ്വസിച്ചു തുടങ്ങി. ശുഭ ലക്ഷണങ്ങൾ കണ്ട് തുടങ്ങിയപ്പോൾ ദൈവാനുഗ്രഹത്തിൽ വിശ്വാസമർപ്പിച്ച് അരിസ്റ്റു ജാ മാംസാഹാരം പരിപൂർണ്ണമായി ഉപേക്ഷിച്ച് വർദ്ധിച്ച അർപ്പണബോധത്തോടെ പ്രാർത്ഥനകൾ തുടർന്നു."
അവലംബം
വർഗ്ഗം:ഹൈദരാബാദ് (നാട്ടുരാജ്യം)
അനുജ അകത്തൂട്ട്
2018 ലെ കേന്ദ്ര സാഹിത്യ അക്കാദമി യുവ പുരസ്കാരം ലഭിച്ച മലയാള കവയത്രിയാണ് അനുജ അകത്തൂട്ട്. അമ്മ ഉറങ്ങുന്നില്ല എന്ന കവിതാ സമാഹാരത്തിനായിരുന്നു പുരസ്കാരം.
പുറം കണ്ണികൾ
വർഗ്ഗം:കേന്ദ്ര സാഹിത്യ അക്കാദമിയുടെ യുവസാഹിത്യ പുരസ്‌കാരം ലഭിച്ചവർ വർഗ്ഗം:മലയാളകവികൾ
മുതലപ്പൊഴി
തിരുവനന്തപുരം നഗരത്തിൽനിന്നും 26 കിലോമീറ്റർ അകലെയാണ് സ്ഥിതിചെയ്യുന്ന പ്രദേശമായ പെരുമാതുറയിലെ ഒരു പൊഴിയാണ് മുതലപ്പൊഴി. വാമനപുരംപുഴ കഠിനംകുളം കായൽ വഴി കടലിൽ പതിക്കുന്നിടമാണിവിടം.ശംഖുമുഖം - വേളിതുമ്പ റോഡ് നേരെ ചെന്നെത്തുന്നത് മുതലപ്പൊഴിയിലാണ്. പ്രദേശത്ത് ഒരു കഫെറ്റീരിയയും കുട്ടികളുടെ പാർക്കും നിർമ്മിക്കാനുള്ള ചർച്ചകളും നടക്കുന്നുണ്ട്.
വർഗ്ഗം:തിരുവനന്തപുരം ജില്ലയിലെ വിനോദസഞ്ചാരകേന്ദ്രങ്ങൾ
മരുഗമെ കാസിൽ
ജപ്പാനിലെ കഗാവ പ്രിഫെക്ചറിലെ മരുഗാമിൽ സ്ഥിതി ചെയ്യുന്ന ഹിരായാമ ഷിറോ (സമതലത്താൽ ചുറ്റപ്പെട്ട ഒരു കുന്നിൻ മുകളിൽ സ്ഥിതി ചെയ്യുന്ന കോട്ട) ആണ് മരുഗമെ കാസിൽ (丸亀城, മരുഗമേ-ജോ)കമേയാമ കാസിൽ എന്നും ഹൊറൈ കാസിൽ എന്നും അറിയപ്പെടുന്നു.
ചരിത്രം
പിന്നീട് മരുഗമേ കോട്ടയായി മാറുന്ന സൈറ്റിൽ നിർമ്മിച്ച ആദ്യത്തെ കോട്ടകൾ സ്ഥാപിച്ചത് നാരാ മോട്ടോയാസുവിന്റെ നേതൃത്വത്തിലുള്ള നാരാ വംശക്കാരാണ്. അവർ മുറോമാച്ചി കാലഘട്ടത്തിൽ ഹൊസോകാവ വംശത്തിലെ നിലനിർത്തുന്നവരായിരുന്നു. എന്നിരുന്നാലും, ഇതിന് ചെറിയ തെളിവുകൾ ഇന്ന് നിലവിലുണ്ട്. ഇപ്പോഴത്തെ കോട്ടയുടെ വേരുകൾ 1587-ലാണ്. സനുകി പ്രവിശ്യയുടെ പ്രഭുവായ ഇക്കോമ ചികമാസയുടെ വസതിയായിരുന്നു മരുഗമേ കാസിൽ. 1597-ൽ, ചികമാസ തന്റെ പുതിയ സ്ഥലമായി തകമാത്സു കാസിൽ പണിയുകയും അവിടെ നിന്ന് ഭരണം നടത്തുകയും തന്റെ മകനായ ഇക്കോമ കസുമാസയ്ക്ക് മരുഗമേ കാസിൽ നൽകുകയും ചെയ്തു. കസുമാസ ഉടൻ തന്നെ കോട്ട പുതുക്കിപ്പണിയാൻ തുടങ്ങി, അത് ശക്തമായ ഒരു കോട്ടയാക്കി. എന്നിരുന്നാലും, 1615-ൽ, ഓരോ പ്രവിശ്യയ്ക്കും ഒരു കോട്ട മാത്രമായിരിക്കാമെന്ന ഒരു ഷോഗുണൽ ഉത്തരവിനെത്തുടർന്ന്, മരുഗമേ കാസിൽ പൊളിക്കപ്പെട്ടു.
1641-ൽ, 1638-ലെ ഷിമാബാര കലാപത്തിലെ വീര്യത്തിന് യമസാക്കി ഇഹാരുവിന് പടിഞ്ഞാറൻ സനൂകിയുടെ ഒരു ചെറിയ ഭാഗം (മരുഗമേ കോട്ടയിൽ അവശേഷിക്കുന്നത് ഉൾപ്പെടെ) ഒരു ഫീഫ് എന്ന നിലയിൽ അനുവദിച്ചു. ഒറിജിനലിന്റെ അവശിഷ്ടങ്ങൾക്ക് മുകളിൽ ഇഹാരു കോട്ട പുനർനിർമ്മിച്ചു. ഇന്ന് നിലനിൽക്കുന്ന മിക്കവയും 1644-ൽ അദ്ദേഹം പൂർത്തിയാക്കിയ പുനർനിർമ്മാണത്തിൽ നിന്നാണ്. എന്നിരുന്നാലും, 1658-ൽ കോട്ട ക്യോഗോകു വംശത്തിന് കൈമാറി. 1670-ൽ ഒട്ടമ്മൺ സമുച്ചയം പുനർനിർമിച്ചുകൊണ്ട് അവർ കോട്ടയെ കൂടുതൽ മെച്ചപ്പെടുത്തി. മൈജി പുനരുദ്ധാരണ സമയത്ത് സാമ്രാജ്യത്വ ഗവൺമെന്റ് കോട്ടയുടെ നിയന്ത്രണം പിടിച്ചെടുക്കുന്നതുവരെ ക്യോഗോകു കോട്ടയുടെ നിയന്ത്രണം നിലനിർത്താൻ കഴിഞ്ഞു.
1869-ൽ കോട്ടയിൽ തീ പടർന്ന് പല കെട്ടിടങ്ങളും നശിപ്പിക്കപ്പെട്ടു. 1870-ൽ ഇംപീരിയൽ ഗവൺമെന്റ് അവശേഷിച്ചവയിൽ ഭൂരിഭാഗവും നശിപ്പിച്ചപ്പോൾ മറ്റൊരു നാശം സംഭവിച്ചു. തൊട്ടുപിന്നാലെ, പുറത്തെ കിടങ്ങ് നിറഞ്ഞു.
മരുഗമേ കാസിൽ (丸亀城, മരുഗമേജോ), കമേയാമ കാസിൽ എന്നും അറിയപ്പെടുന്നു, മരുഗമേ നഗരത്തിലെ ഒരു കുന്നിൻ മുകളിലെ കോട്ടയാണ്. കുത്തനെയുള്ള കല്ല് ഭിത്തികളിൽ സ്ഥിതി ചെയ്യുന്ന ഈ കോട്ടയ്ക്ക് താഴെയുള്ള നഗരത്തിന്റെ കമാൻഡിംഗ് കാഴ്ചയുണ്ട്. കൂടാതെ സെറ്റോ ഉൾനാടൻ കടലിന്റെ ഏറ്റവും ഇടുങ്ങിയ ഭാഗങ്ങളിൽ ഒന്നിനെ അവഗണിക്കുന്നു. ഈ പ്രദേശത്തിന്റെ പ്രധാന ഷിപ്പിംഗ് പാതകളുടെ നിയന്ത്രണം ഇതിന് നൽകിയിട്ടുണ്ട്. ഫ്യൂഡൽ കാലഘട്ടത്തിനു ശേഷമുള്ള (1868 മുതൽ) കെട്ടിടങ്ങൾ കേടുകൂടാതെ നിലനിറുത്തിയ ജപ്പാനിൽ അവശേഷിക്കുന്ന പന്ത്രണ്ട് കോട്ടകളിൽ ഒന്നാണ് മരുഗമേ കാസിൽ.
1597 മുതൽ 1602 വരെ ഫ്യൂഡൽ പ്രഭുവായ ഇക്കോമ ചികമാസയാണ് മരുഗമേ കാസിൽ യഥാർത്ഥത്തിൽ നിർമ്മിച്ചത്. അദ്ദേഹം അടുത്തുള്ള തകാമത്സുവിൽ തമാമോ കാസിൽ നിർമ്മിച്ചു. എന്നിരുന്നാലും, ഒരു പ്രവിശ്യയിലെ കോട്ടകളുടെ എണ്ണം ഒന്നായി പരിമിതപ്പെടുത്തിയ ഷോഗണിന്റെ പുതിയ നയം കാരണം, മരുഗമേ കാസിൽ അതിന്റെ പൂർത്തീകരണത്തിന് 13 വർഷത്തിന് ശേഷം വീണ്ടും തകർത്തു. പ്രവിശ്യ രണ്ടായി വിഭജിക്കപ്പെട്ടതിന് ശേഷം 1660-ൽ കോട്ട പുനർനിർമിച്ചു. നൂറ്റാണ്ടുകളായി പല കോട്ട കെട്ടിടങ്ങളും തീപിടുത്തത്തിൽ നശിച്ചു. ഇപ്പോൾ യഥാർത്ഥ സൂക്ഷിപ്പും നിരവധി കോട്ട കവാടങ്ങളും മാത്രമേ അവശേഷിക്കുന്നുള്ളൂ.
ഇന്ന്
കാമേയാമ പാർക്കിൽ കോട്ട സംരക്ഷിക്കപ്പെട്ടിരിക്കുന്നു. അതിന്റെ മ്യൂസിയം ടെൻഷുവിലാണ്.
ഇൻഡിപെൻഡൻസ് പാസ്
ഇൻഡിപെൻഡൻസ് പാസ്, യഥാർത്ഥത്തിൽ ഹണ്ടർ പാസ് എന്നറിയപ്പെടുന്ന അമേരിക്കൻ ഐക്യനാടുകളിലെ മധ്യ കൊളറാഡോയിലെ ഒരു ഉയർന്ന മലമ്പാതയാണ്. റോക്കി പർവതനിരകളുടെ സാവാച്ച് ശ്രേണിയിലെ കോണ്ടിനെന്റൽ ഡിവിഡിൽ ഏകദേശം 12,095 അടി (3,687 മീറ്റർ) ഉയരത്തിലാണ് ഇത് സ്ഥിതിചെയ്യുന്നത്. പിറ്റ്കിൻ, ലേക് കൗണ്ടികൾക്കിടയിലെ അതിർത്തിയിൽ ആസ്പൻ, ട്വിൻ ലേക്ക് പട്ടണങ്ങൾക്കിടയിലാണ് ചുരം സ്ഥിതിചെയ്യുന്നത്.
അപ്റ്റെനിയ
അപ്റ്റെനിയ ഐസോസീ കുടുംബത്തിലെ പൂച്ചെടികളുടെ ഒരു ചെറിയ ജനുസ്സാണ്. അവ തെക്കൻ ആഫ്രിക്കൻ സ്വദേശികളാണ്.
2007-ൽ ഈ ജീനസും മറ്റനേകം സസ്യങ്ങളും മിസിയംബ്രെയാന്തിമം ജീനസിലേയ്ക്ക് മാറ്റപ്പെട്ടു. രണ്ടു വർഷത്തിനു ശേഷം മറ്റു എഴുത്തുകാർ ഈ നീക്കം തിരുത്തണമെന്ന് നിർദ്ദേശിച്ചു.
ഇതിൽ 4 ഇനങ്ങൾ ഉണ്ട്:
അവലംബം
വർഗ്ഗം:സസ്യജനുസുകൾ വർഗ്ഗം:പുഷ്പങ്ങൾ
ടെസ്‍ല
ടെസ്‌ല എന്നത് കൊണ്ട് സാധാരണയായി സൂചിപ്പിക്കുന്നത് ഇവയാണ്:
ടെസ്‌ല എന്ന വാക്കിനാൽ ഇനിപ്പറയുന്നവയെയും പരാമർശിക്കാം:
ഡൊറോത്തിയ റോഡ്‌സ് ലുമ്മിസ് മൂർ
ഡൊറോത്തിയ റോഡ്‌സ് ലുമ്മിസ് മൂർ ( പൂർവ്വനാമം, റോഡ്‌സ് ; ആദ്യ വിവാഹത്തിന് ശേഷം, ലുമ്മിസ് ; രണ്ടാം വിവാഹത്തിന് ശേഷം, മൂർ ; നവംബർ 9, 1857മാർച്ച് 4, 1942) ഒരു അമേരിക്കൻ ഫിസിഷ്യൻ, എഴുത്തുകാരി, പത്രം എഡിറ്റർ, ആക്ടിവിസ്റ്റ് എന്നിവരായിരുന്നു.ഇംഗ്ലിഷ്:Dorothea Rhodes Lummis Moore. ബോസ്റ്റണിലെ ന്യൂ ഇംഗ്ലണ്ട് കൺസർവേറ്ററി ഓഫ് മ്യൂസിക്കിലെ സംഗീത വിദ്യാർത്ഥിനിയായിരുന്നെങ്കിലും, അവൾ 1881-ൽ ബോസ്റ്റൺ യൂണിവേഴ്സിറ്റിയിലെ മെഡിക്കൽ സ്കൂളിൽ പ്രവേശിക്കുകയും 1884-ൽ ബഹുമതികളോടെ ബിരുദം നേടുകയും ചെയ്തു.
1880-ൽ അവൾ ചാൾസ് ഫ്ലെച്ചർ ലുമ്മിസിനെ വിവാഹം കഴിച്ചു, 1885-ൽ കാലിഫോർണിയയിലെ ലോസ് ഏഞ്ചൽസിലേക്ക് മാറി, അവിടെ വൈദ്യപരിശീലനം ആരംഭിച്ചു. ലോസ് ഏഞ്ചൽസ് ടൈംസിന്റെ നാടകീയ എഡിറ്ററായും ആ ജേണലിൽ മ്യൂസിക്കൽ എഡിറ്ററായും നിരൂപകയായും അവർ സേവനമനുഷ്ഠിച്ചു. ദരിദ്രരായ കുട്ടികളോടും മെക്സിക്കൻ കുടുംബങ്ങളോടുമുള്ള അവഗണനയുടെയും ക്രൂരതയുടെയും നിരീക്ഷണങ്ങളിലൂടെ ഒരു മാനുഷിക സമൂഹത്തിന്റെ രൂപീകരണത്തിൽ അവൾ നിർണായക പങ്ക് വഹിച്ചു. ഒപ്പം കാലിഫോർണിയയിലെ ജുവനൈൽ കോടതികളുടെ സമ്പ്രദായം സ്ഥാപിക്കുകയും ചെയ്തു. അവർ Puck, Judge, Life, Women's Cycle, San Francisco Argonaut, and the Californian എന്നിവയ്‌ക്കായി എഴുതി, കൂടാതെ യുണൈറ്റഡ് സ്റ്റേറ്റ്സിലെ വിവിധ മെഡിക്കൽ ജേണലുകളിലേക്ക് നിരവധി പ്രധാന പേപ്പറുകൾ സംഭാവന ചെയ്തു. 1891-ൽ ചാൾസ് ലുമ്മിസുമായി വിവാഹമോചനം നേടിയ ശേഷം, 1896-ൽ അവർ ഡോ. ഏണസ്റ്റ് കരോൾ മൂറിനെ രണ്ടാമത് വിവാഹം കഴിച്ചു. അവൾ ഷാർലറ്റ് പെർകിൻസ് ഗിൽമാന്റെ വിശ്വസ്തയായിരുന്നു, മേരി ഓസ്റ്റിന്റെ ജീവിതകാലം മുഴുവൻ സുഹൃത്തും ആയിരുന്നു.
ജീവിതരേഖ
മേരി ഡൊറോത്തിയ റോഡ്‌സ് 1860 നവംബർ 9 ന് ഒഹായോയിലെ ചില്ലിക്കോത്തിൽ ജനിച്ചു. പെൻസിൽവാനിയ ഡച്ച് വംശജരായ ജോസിയ എച്ച് റോഡ്‌സ്, ന്യൂ ഇംഗ്ലണ്ട് പ്യൂരിറ്റൻസ് വംശജരായ സാറാ ക്രോസ്ബി സ്വിഫ്റ്റ് എന്നിവരായിരുന്നു അവളുടെ മാതാപിതാക്കൾ. ചില സഹോദരന്മാരും ഒരു സഹോദരിയും ശൈശവാവസ്ഥയിൽ മരിച്ചു. 1868-ൽ കുടുംബം ഒഹായോയിലെ പോർട്ട്സ്മൗത്തിലേക്ക് മാറി.
ജാക്ക് ഡോർസെ
ജാക്ക് ഡോർസെ (ജനനം നവംബർ 19, 1976) ഒരു അമേരിക്കൻ പ്രോഗ്രാമറും സംരംഭകനുമാണ്.ട്വിറ്റർ ന്റെ സ്ഥാപകരിലൊരാളായ ഇദ്ദേഹം നിലവിൽ ട്വിറ്ററിന്റ സിഇഒ ആണ് .കൂടാതെ സ്ക്വയർ എന്ന മൊബൈൽ പേയ്മെന്റ കമ്പനി സ്ഥാപകനായ ജാക്ക് അതിന്റെ സി.ഇ.ഒ ആയിട്ടും പ്രവർത്തിച്ചു വരുന്നു.
ആറ്റുവാശ്ശേരി
കൊല്ലം ജില്ലയിൽ കൊട്ടാരക്കര താലൂക്കിൽ കുളക്കട ഗ്രാമപഞ്ചായത്തിലെ ഒരു ഗ്രാമമാണ് ആറ്റുവാശ്ശേരി. ഈ ഗ്രാമത്തിന്റെ ഒരു ഭാഗം കല്ലടയാറിനാൽ ചുറ്റപ്പെട്ട് കിടക്കുന്നു. ആറ്റുവാശ്ശേരിയിലെ വയൽ വാണിഭം മദ്ധ്യതിരുവിതാംകൂറിൽ പരക്കെ അറിയപ്പെട്ടിരുന്നു.
ആറ്റുവാശ്ശേരി വയൽ വാണിഭം
ലഘുചിത്രം|default|ആറ്റുവാശ്ശേരിയിലെ പുരാതന കളത്തട്ട് ലഘുചിത്രം|default|കന്നുകാലികൽക്ക് വെള്ളം നൽകാനുള്ള കൽത്തൊട്ടി കാർഷിക ഗ്രാമമായ ആറ്റുവാശേരി ഒരു കാലത്ത് കേരളത്തിലെ തന്നെ ഏറ്റവും പ്രസിദ്ധമായ കന്നുകാലി ചന്തയായിരുന്നു. വിശാലമായ ഇവിടുത്തെ പാടങ്ങളിൽ ആണ്ടു തോറും കന്നുകാലി കച്ചവടം നടത്തിയിരുന്നു. വിവിധ നാടുകളിൽ നിന്നായി ധാരാളം കച്ചവടക്കാരും കന്നുകാലികളും ഇവിടെയെത്തിയിരുന്നു. കർഷകർക്ക് വിശ്രമിക്കാനും മറ്റും നിർമ്മിച്ച ഒരു കളത്തട്ടും കന്നുകാലികൾക്ക് വെള്ളം കുടിക്കാനുള്ള കൽത്തൊട്ടിയും ഇപ്പോഴും ഇവിടെ സ്ഥിതിചെയ്യുന്നു.
ആരാധനാലയങ്ങൾ
ശ്രീധർമ്മശാസ്താക്ഷേത്രം
രുധിരഭയങ്കരിദേവീക്ഷേത്രം
വിദ്യാഭ്യാസസ്ഥാപനങ്ങൾ
എസ്.വി.എൻ.എസ്.എസ്.യു.പി.എസ്
അവലംബം
വർഗ്ഗം:കൊല്ലം ജില്ലയിലെ ഗ്രാമങ്ങൾ
സ്യൂഡറാന്തമം മാക്കുലേറ്റം
{{Speciesbox {{Collapsible list |bullets=on }}
സാധാരണയായി യെല്ലോ-വെയിൻ എറാന്തമം അല്ലെങ്കിൽ ഗോൾഡൻ സ്യൂഡറാന്തമം എന്നറിയപ്പെടുന്ന ഒരു കുറ്റിച്ചെടിയാണ് സ്യൂഡറാന്തമം മാക്കുലേറ്റം. ഇത് അക്കാന്തേസി കുടുംബത്തിലെ അംഗമാണ്. സോളമൻ ദ്വീപുകളിലും വാനുവാടുവിലും ഇത് സ്വദേശിസസ്യമാണ്. കൂടാതെ ഓഷ്യാനിയയിലെ മറ്റ് ദ്വീപുകളിലും തെക്കുകിഴക്കൻ ഏഷ്യ, ആഫ്രിക്ക, മധ്യ അമേരിക്ക, തെക്കേ അമേരിക്ക എന്നിവയുടെ ചില ഭാഗങ്ങളിലും ഇത് കാണപ്പെടുന്നു. {{R|POWO}}
വിവരണം
ഈ ഇനത്തിന് ക്രീം മഞ്ഞ നിറമുള്ള ഇലകളുണ്ട്. ചെറുതും വെളുത്തതുമായ പൂക്കൾക്ക് ദളങ്ങളുടെ അടിഭാഗത്ത് പർപ്പിൾ-പിങ്ക് പാടുകൾ ഉണ്ട്.
ഹർബൻസ് സിംഗ് വസീർ
ഇന്ത്യൻ കാർഡിയോളജിസ്റ്റ്, മെഡിക്കൽ ഗവേഷകൻ, എഴുത്തുകാരൻ, ന്യൂഡൽഹിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിലെ കാർഡിയോളജി വിഭാഗം പ്രൊഫസർ, തലവൻ എന്നീ നിലയിൽ പ്രശസ്തനായിരുന്നു ഹർബൻസ് സിംഗ് വസീർ. രക്താതിമർദ്ദം, വാതരോഗം ഹൃദ്രോഗങ്ങൾ എന്നീ മേഖലയിലെ സംഭാവനകൾക്കായി അറിയപ്പെടുന്നു. മെഡിക്കൽ വിഭാഗത്തിലെ ഏറ്റവും ഉയർന്ന ഇന്ത്യൻ അവാർഡായ ഡോ. ബിസി റോയ് അവാർഡിന് അർഹനായി. ഇന്ത്യൻ സർക്കാർ അദ്ദേഹത്തിന് 1987 ൽ- പത്മശ്രീയും 2000-ൽ പത്മഭൂഷണും നൽകി.
ജീവചരിത്രം
1937 ഓഗസ്റ്റ് 13 ന് ജനിച്ച വസീർ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ നിന്ന് വൈദ്യശാസ്ത്രത്തിൽ ബിരുദം നേടി. 1965 ൽ വൈദ്യശാസ്ത്രത്തിൽ എംഡിയും 1969 ൽ കാർഡിയോളജിയിൽ ഡി എം. ഉം നേടി. എയിംസിലെ മുപ്പതുവർഷത്തെ സേവനകാലത്ത് കാർഡിയോളജി വിഭാഗം പ്രൊഫസറും മേധാവിയുമായി അദ്ദേഹം പദവിയിൽ ഉയർന്നു. 1997-ൽ സേവനത്തിൽ നിന്ന് വിരമിച്ച ശേഷം ദില്ലിയിലെ ബാത്ര ഹോസ്പിറ്റലിൽ ചേർന്നു. 2004 ഓഗസ്റ്റ് 23 ന് മരണം വരെ അദ്ദേഹം അവിടെ സേവനമനുഷ്ഠിച്ചു. ഇന്ത്യയിലെ നാല് പ്രസിഡന്റുമാരുടെ ഓണററി ഫിസിഷ്യനായി സേവനമനുഷ്ഠിച്ച വസീർ ഹൃദയ സംബന്ധമായ അസുഖങ്ങളെക്കുറിച്ചുള്ള ലോകാരോഗ്യ സംഘടനയുടെ ഉപദേഷ്ടാവായിരുന്നു. ''പ്രിവന്റീവ് കാർഡിയോളജി എന്ന വിഷയത്തെക്കുറിച്ചുള്ള ഗവേഷണത്തിന്റെ ബഹുമതി അദ്ദേഹത്തിനുണ്ട്. പ്രിവന്റീവ് കാർഡിയോളജി, ഏജിംഗ് ആൻഡ് ഹാർട്ട് കെയർ, ഹാർട്ട് ടു ഹാർട്ട് എന്നിങ്ങനെ ഇംഗ്ലീഷിലെയും ഹിന്ദിയിലെയും നിരവധി പുസ്തകങ്ങളിലൂടെ അദ്ദേഹത്തിന്റെ ഗവേഷണ കണ്ടെത്തലുകൾ പ്രസിദ്ധീകരിച്ചു. - ഹാർട്ട് കെയറിനോടുള്ള സമഗ്ര സമീപനം, ഹാർട്ട് കെയറിലെ പരമ്പരാഗത ജ്ഞാനം, ജീവിത ശൈലികളും ദീർഘായുസ്സും ഹോളിസ്റ്റിക് ആരോഗ്യത്തിനായുള്ള ഹാർട്ട് കെയറും'' 400 ലധികം മെഡിക്കൽ പേപ്പറുകൾ. ഇന്ത്യയിലും വിദേശത്തുമായി 350 കാർഡിയോളജി ലെക്ചറുകൾ അദ്ദേഹം നടത്തി. സ്വീഡൻ, ബെൽജിയം, റഷ്യ സർവ്വകലാശാലകളിലെ വിസിറ്റിംഗ് പ്രൊഫസർ ആയി സേവനമനുഷ്ഠിച്ചിട്ടുണ്ട്. ലോകാരോഗ്യ സംഘടനയുടെ ചുമതലയിൽ ആയിരുന്ന അദ്ദേഹം മൗറീഷ്യസ്, നേപ്പാൾ, ഭൂട്ടാൻ എന്നിവിടങ്ങളിൽ കൺസൾട്ടന്റായി ജോലി ചെയ്തു.
ഹർബൻസ് സിംഗ് വസീർ മെഡിക്കൽ കൗൺസിൽ ഓഫ് ഇന്ത്യയിൽ നിന്നും ഡോ ബി.സി. റോയ് പുരസ്കാരവും ഭാരതസർക്കാരിൽ നിന്ന് പത്മശ്രീ 1987 ലും പത്മഭൂഷൺ 2000-ലും നേടി. ഇന്ത്യൻ കൗൺസിൽ ഫോർ മെഡിക്കൽ റിസർച്ചിൽ നിന്നും മെഡിക്കൽ സയൻസിലെ ഡിഎസ്‌സി (ഹോണറിസ് കോസ) യിൽ നിന്നും റിസർച്ച് അവാർഡും ലഭിച്ചു. കൂടാതെ നാഷണൽ അക്കാദമി ഓഫ് സയൻസസിലെ തിരഞ്ഞെടുക്കപ്പെട്ട ഫെലോ ആയിരുന്നു അദ്ദേഹം. ഗൈനക്കോളജിസ്റ്റായ ഭൂപേന്ദ്ര കൗറിനെ വിവാഹം കഴിച്ച ദമ്പതികൾക്ക് രണ്ട് ആണ്മക്കളായിരുന്നു ഉണ്ടായിരുന്നത്. ഹർപ്രീത് വസീർ (ഭാര്യ- ഡോ. കമൽ പ്രീത് കൗർ വസീർ), ജസ്ജീത് വസിർ (ഭാര്യ - ഡോ. വാണി വസീർ), 3 പേരക്കുട്ടികളുണ്ട്. അമൻപ്രീത്, ഗീതാലി, മെഹർ. രണ്ട് മക്കളും മെഡിക്കൽ ഡോക്ടർമാരാണ്.
അവലംബം
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:2004-ൽ മരിച്ചവർ വർഗ്ഗം:1937-ൽ ജനിച്ചവർ
കാർട്‌വേലിയൻ ഭാഷകൾ
കൊക്കേഷ്യൻ തദ്ദേശീയ ജനങ്ങൾ സംസാരിക്കുന്ന ഭാഷകളെ മൊത്തമായി പറയുന്ന പേരാണ് കാർട്‌വേലിയൻ ഭാഷകൾ - Kartvelian languages (Georgian: ქართველური ენები) എന്നത്. ഐബീരിയൻ - Iberian എന്നും ഇവ അറിയപ്പെടുന്നുണ്ട്. നേരത്തെ സൗത്ത് കൊക്കേഷ്യൻ -  South Caucasian ) എന്നാണ് ഇവ അറിയപ്പെട്ടിരുന്നത്. പ്രാഥമികമായി ജോർജിയയിലെ തദ്ദേശീയ ജനങ്ങളും റഷ്യ, ഇറാൻ, അമേരിക്കൻ ഐക്യനാടുകൾ, യൂറോപ്യൻ യൂനിയൻ, ഇസ്രയേൽ, തുർക്കിയുടെ വടക്കുകിഴക്കൻ ഭാഗങ്ങളിലെ നല്ലൊരു വിഭാഗം തദ്ദേശീയരും ഈ ഭാഷകൾ സംസാരിക്കുന്നുണ്ട്. ലോകത്താകമാനമായി ഏകദേശം 5.2 ദശലക്ഷം ജനങ്ങൾ കാർട്‌വേലിയൻ ഭാഷകൾ സംസാരിക്കുന്നുണ്ടെന്നാണ് കണക്കാക്കപ്പെടുന്നത്.
മറ്റു ഭാഷാ കുടുംബങ്ങളുമായി കാർട്‌വേലിയൻ ഭാഷകൾക്ക് ബന്ധമില്ല. ഏകദേശം എഡി 430ൽ എഴുതപ്പെട്ടതെന്ന് കരുതപ്പെടുന്ന ജോർജിയൻ ഭാഷയിലുള്ള inscriptions of Bir el Qutt ആണ് ആദ്യത്തെ കാർട്‌വേലിയൻ സാഹിത്യ മൂല കൃതി. എല്ലാ കാർട്‌വേലിയൻ ഭാഷകളും എഴുതാൻ ഉപയോഗിക്കുന്നത് ജോർജിയൻ ഭാഷയിലെ അക്ഷരമാലകളാണ്. എന്നാൽ, കാർട് വേലിയൻ ഭാഷയായ ലാസ് ഭാഷ തുർക്കി അക്ഷരങ്ങളിലും ലാറ്റിൻ അക്ഷരങ്ങളിലും എഴുതുന്നുണ്ട്.
വർഗ്ഗീകരണം
കാർട്‌വേലിയൻ ഭാഷാ കുടുംബത്തിൽ പ്രധാനമായും നാലു ഭാഷകളാണ് അടങ്ങിയിരിക്കുന്നത്.
അവലംബം
വർഗ്ഗം:ഭാഷകൾ വർഗ്ഗം:ഭാഷാകുടുംബങ്ങൾ
മറിയം സുഹൈൽ
പാകിസ്താൻ സ്വദേശിയായ ചിത്രകാരിയാണ് മറിയം സുഹൈൽ(ജനനം : 1979). ബംഗളൂരു കേന്ദ്രീകരിച്ചു പ്രവർത്തിക്കുന്നു. 2015ലെ 56-ാമത് വെ­നീ­സ്‌ ബി­നാ­ലെ­യി­ലേ­ക്ക്‌ തെരഞ്ഞെടുക്കപ്പെട്ടു.
ജീവിതരേഖ
കറാച്ചിയിലെ ഇൻഡസ് വാലി സ്കൂൾ ഓഫ് ആർട്ട് ആന്റ് ആർക്കിടെക്ചറിൽ നിന്ന് ഫൈൻ ആർട്സ് ബിരുദം നേടി. ഫോട്ടോഗ്രാഫർ അ­നൂ­പ്‌ മാ­ത്യു തോമസിന്റെ ഭാ­ര്യ­യാണ്. കറാച്ചിയിലും ഇന്ത്യയിലും നിരവധി പ്രദർശനങ്ങളിൽ പങ്കെടുത്തിട്ടുണ്ട്.
അളവുപകരണം
സമയം
പഴയകാലത്ത്, സൂര്യഘടികാരമായിരുന്നു സാധാരണ ഉപയോഗിച്ചിരുന്ന സമയം അളക്കുന്ന യന്ത്രം. ഇന്ന്, ക്ലോക്കുകളും വാച്ചുകളുമാണ് സർവ്വ സാധാരണമായി ഉപയോഗിച്ചുവരുന്ന സമയമളക്കുന്ന ഉപകരണങ്ങൾ. വളരെ കൃത്യമായി സമയം അളക്കാൻ ആറ്റോമിക് ക്ലോക്ക് ആണുപയോഗിക്കുന്നത്. കായികരംഗത്ത് സമയമളക്കാൻ സ്റ്റോപ്പ് വാച്ചുകൾ ഉപയോഗിക്കുന്നു.
ഊർജ്ജം
ഊർജ്ജം എനർജി മീറ്റർ ഉപയോഗിച്ച് അളക്കുന്നു. എനർജി മീറ്ററുകൾക്ക് ഉദാഹരണങ്ങൾ താഴെക്കൊടുക്കുന്നു.
വൈദ്യുതമീറ്റർ
കിലോവാട്ട് മണിക്കൂറിലാണ് വൈദ്യുതമീറ്റർ വൈദ്യുതോർജ്ജം അളക്കുന്നത്.
ഗാസ് മീറ്റർ
ഉപയോഗിച്ച വാതകത്തിന്റെ അളവ് കണ്ടുപിടിക്കാൻ ഗ്യാസ് മീറ്റർ ഉപയോഗിക്കുന്നു. ഈ അളവിനെ കാലോറിക മൂല്യവുമായി ഗുണിക്കുമ്പോൾ ഊർജ്ജത്തിന്റെ അളവു ലഭിക്കുന്നു.
Torque
ടോർക് എന്നത് മൊമെന്റ് ഓഫ് ഇനിർഷിയ യുമായി ബന്ധപ്പെട്ടിരിക്കുന്നു.ഒരു വസ്തു കറക്ക തിനു എതിരെ പ്രവർത്തിക്കുന്ന ആണ്.
വോൾടേജ് (ഇലക്ട്രിക് പൊട്ടൻഷ്യൽ വ്യത്യാസം)
വർഗ്ഗം:അളവുപകരണങ്ങൾ
അനെയ്സ് നിൻ
അനെയ്സ് നിൻ ഫ്രഞ്ച് സാഹിത്യകാരിയായിരുന്നു. പാരിസിനടുത്ത് ന്യുലിയിൽ 1903 ഫെബ്രുവരി 21 ന് ജനിച്ചു.
സാവാച്ച് പർവ്വതനിര
സാവാച്ച് റേഞ്ച് അല്ലെങ്കിൽ സാഗ്വാഷെ റേഞ്ച്  മധ്യ കൊളറാഡോയിലെ ഉയർന്നതും വിപുലവുമായ ഒരു പർവതനിരയാണ്. അതിൽ 14,440 അടി (4,401 മീറ്റർ) ഉയരമുള്ളതും റോക്കീസിലെ ഏറ്റവും ഉയർന്ന കൊടുമുടിയുമായ മൗണ്ട് എൽബർട്ട് ഉൾപ്പെടെ റോക്കി പർവതനിരകളിലെ ഇരുപത് ഉയരമുള്ള കൊടുമുടികളിൽ എട്ടെണ്ണം ഉൾപ്പെടുന്നു,
അനെയ്സ് നിൻ
ജീവിതരേഖ
സ്പാനിഷ് സംഗീതജ്ഞനായ ജൊവാക്വിൻ നിൻ ആണ് പിതാവ്. അനെയ്സിന് പതിനൊന്നു വയസ്സ് പ്രായമായപ്പോൾ പിതാവ് കുടുംബം ഉപേക്ഷിച്ചുപോയതു കാരണം മാതാവായ റോസാ കൾമെൽ കുട്ടികളുമായി ന്യൂയോർക്കിലെത്തി. യൂറോപ്പിൽ നിന്നും സ്വന്തം പിതാവിൽനിന്നും അകന്നപ്പോഴാണ് അനെയ്സ് ഡയറിക്കുറിപ്പുകൾ എഴുതാനാരംഭിച്ചത്. 1923-ൽ യൂഗോ ഗ്വിലറെ വിവാഹം ചെയ്തശേഷം പാരീസിലേക്കു താമസം മാറ്റി. അവിടത്തെ അനേകം ചിത്രകാരന്മാരുമായി സൌഹാർദം സ്ഥാപിച്ച അനെയ്സ്, ഹെന്റി മില്ലറുമായി പ്രേമബന്ധത്തിലാകുകയും നൂറുകണക്കിനു കത്തുകൾ കൈമാറുകയും ചെയ്തു. എ ലിറ്റററി പാഷൻ എന്ന കൃതിയിൽ ഇവരുടെ കത്തുകൾ ഉൾപ്പെടുത്തിയിട്ടുണ്ട്. പ്രേമത്തെക്കാളുപരി സാഹിത്യമണ്ഡലത്തിലെ പ്രവർത്തനങ്ങളാണ് ഈ കത്തുകളിൽ കൂടുതൽ പരാമർശിക്കപ്പെടുന്നത്.
ലോകപ്രശസ്ത സാഹിത്യകാരി
രണ്ടാം ലോകയുദ്ധത്തിനു മുമ്പ് അനെയ്സ് ന്യൂയോർക്കിലേക്കു തിരിച്ചുവന്നു. ന്യൂയോർക്കിലും ലോസ് ആഞ്ചലസിലുമായി മാറിമാറി താമസിച്ച അനെയ്സ് റുപെർട്ട് എന്ന ചെറുപ്പക്കാരനുമായി പ്രേമത്തിലായി. സ്ത്രീസ്വാതന്ത്ര്യവാദ പ്രസ്ഥാനത്തിന്റെ മുൻപന്തിയിൽ പ്രവർത്തിച്ചിരുന്ന അനെയ്സ് പിൽക്കാലത്ത് സാഹിത്യകാരി എന്ന നിലയിൽ ലോകപ്രശസ്തി നേടി. അനെയ്സിന്റെ ഡയറിക്കുറിപ്പുകളാണ് ഏറെ ജനശ്രദ്ധ ആകർഷിച്ചത്. കൂടാതെ നോവലുകളും ചെറുകഥകളും ഇവർ രചിക്കുകയുണ്ടായി. ഇവരുടെ രതിപ്രധാനമായ ചെറുകഥകൾ മരണശേഷം പ്രസിദ്ധീകരിക്കപ്പെട്ടു.
പ്രധാനകൃതികൾ
പുരുഷത്വത്തെയും സ്ത്രീത്വത്തെയും സംബന്ധിച്ച അനെയ്സിന്റെ വീക്ഷണം അന്നത്തെ സ്ത്രീസ്വാതന്ത്ര്യപ്രസ്ഥാനത്തെ ഏറെ സ്വാധീനിച്ചിരുന്നു. എങ്കിലും പ്രസ്ഥാനങ്ങളിൽ നിന്ന് ഒഴിഞ്ഞുമാറി വിജ്ഞാന സമ്പാദനത്തിലൂടെ വ്യക്തിസ്വാതന്ത്ര്യം നേടാനായിരുന്നു അനെയ്സിന്റെ ശ്രമം. 1977-ജനുവരി 14-ന് അനെയ്സ് അന്തരിച്ചു.
അവലംബം
വർഗ്ഗം:1903-ൽ ജനിച്ചവർ വർഗ്ഗം: 1977-ൽ മരിച്ചവർ വർഗ്ഗം:ഫെബ്രുവരി 21-ന് ജനിച്ചവർ വർഗ്ഗം:ജനുവരി 14-ന് മരിച്ചവർ
വർഗ്ഗം:ഫ്രഞ്ച് എഴുത്തുകാർ
സ്റ്റെഗനോഗ്രാഫി
അയക്കുന്ന ആളിനും ഉദ്ദേശിച്ച സ്വീകർത്താവിനുമല്ലാതെ മറ്റൊരാൾക്കും മനസ്സിലാകാത്തവിധത്തിൽ രഹസ്യസന്ദേശങ്ങൾ അയക്കുന്ന കലയേയും സാങ്കേതികവിദ്യയേയും സ്റ്റെഗനോഗ്രഫി എന്നു പറയുന്നു.
മൂടിവെച്ചത് അല്ലെങ്കിൽ സംരക്ഷിക്കപ്പെട്ടത് എന്നർത്ഥമുള്ള സ്റ്റെഗനോസ്(στεγανός) എഴുത്ത് എന്നർത്ഥമുള്ള ഗ്രാഫൈ(γραφή) എന്നീ ഗ്രീക്കു പദങ്ങളിൽ നിന്നാണ് നിഗൂഡ എഴുത്ത് എന്നർത്ഥം വരുന്ന സ്റ്റെഗനോഗ്രഫി എന്ന വാക്കിന്റെ ഉദ്ഭവം.
രഹസ്യസന്ദേശത്തിന്റെ നിലനില്പുതന്നെ സംശയിക്കപ്പെടില്ല എന്നതാണ് ക്രിപ്റ്റോഗ്രാഫിയുമായി താരതമ്യം ചെയ്യുമ്പോൾ സ്റ്റെഗനോഗ്രഫിയുടെ മേന്മ.- എത്രശക്തമായി എൻക്രിപ്റ്റ് ചെയ്താലും എൻക്രിപ്റ്റ് ചെയ്യപ്പെട്ട സന്ദേശം കാണുന്ന ഒരാൾ അതിൽ രഹസ്യസന്ദേശം ഉണ്ട് എന്ന നിഗമനത്തിൽ താരതമ്യേന എളുപ്പത്തിൽ എത്തിച്ചേരാം. ഇക്കാരണത്താൽ ക്രിപ്റ്റോഗ്രഫി സന്ദേശത്തെ സംരക്ഷിക്കുമ്പോൾ സ്റ്റെഗനോഗ്രഫി സന്ദേശത്തേയും സന്ദേശം അയക്കുന്നവരേയും സംരക്ഷിക്കുന്നു എന്നു പറയാം.
സോള അസെഡെക്കോ
നൈജീരിയൻ ചലച്ചിത്ര നടിയും ചലച്ചിത്ര നിർമ്മാതാവും സംവിധായികയുമാണ് സോള അസെഡെക്കോ. തുണ്ടെ കെലാനി നിർമ്മിക്കുകയും സംവിധാനം ചെയ്യുകയും ചെയ്ത 2006-ൽ പുറത്തിറങ്ങിയ നൈജീരിയൻ ചിത്രമായ അബെനി എന്ന ചിത്രത്തിലെ പ്രധാന വേഷത്തിലൂടെ അവർ അബേനി എന്ന പേരിൽ അറിയപ്പെടുന്നു.
മുൻകാലജീവിതം
തെക്കുപടിഞ്ഞാറൻ നൈജീരിയയിലെ ലാഗോസ് സ്റ്റേറ്റിലാണ് അസെഡെക്കോ ജനിച്ചത്. അവർ ഒഗ്ബയിലെ സോമോറി കോംപ്രിഹെൻസീവ് ഹൈയിൽ ചേർന്നു. അവിടെ ലാഗോസ് യൂണിവേഴ്സിറ്റിയിലേക്ക് പോകുന്നതിന് മുമ്പ് വെസ്റ്റ് ആഫ്രിക്ക സ്കൂൾ സർട്ടിഫിക്കറ്റ് നേടി അവിടെ നാടക കലയിൽ ബിരുദം നേടുകയും പിന്നീട് പബ്ലിക് അഡ്മിനിസ്ട്രേഷനിൽ ബിരുദാനന്തര ബിരുദം നേടുകയും ചെയ്തു.
കരിയർ
2006-ൽ അവർ അഭിനയിക്കാൻ തുടങ്ങി, അതേ വർഷം തന്നെ തുണ്ടേ കെലാനി നിർമ്മിച്ച് സംവിധാനം ചെയ്ത അബേനി (ചലച്ചിത്രം) എന്ന സിനിമയിൽ ഒരു പ്രധാന കഥാപാത്രത്തെ അവതരിപ്പിച്ചു. ഈ സിനിമ അവരുടെ കുടുംബനാമം ആകുകയും അവാർഡ് നേടിയ അദ്ദേഹത്തിന്റെ ദി നാരോ പാത്ത് എന്ന സിനിമയിൽ വേഷം ലഭിക്കുകയും ചെയ്തു അവിടെ രണ്ട് കമിതാക്കളിൽ ഒരാളെ തിരഞ്ഞെടുക്കേണ്ട ഒരു ഗ്രാമീണ പെൺകുട്ടിയുടെ പ്രധാന വേഷവും അവർ ചെയ്തു. നിരവധി നൈജീരിയൻ സിനിമകളിലും സോപ്പ് ഓപ്പറകളിലും അവർ അഭിനയിച്ചിട്ടുണ്ട്.
ചിത്രാ ബാനർജി ദിവാകാരുണി
ചിത്രാ ബാനർജി ദിവകാരുണി (യഥാർത്ഥ നാമം ചിത്രലേഖ ബാനർജി) എന്ന ഇന്തോ-അമേരിക്കൻ എഴുത്തുകാരി 1956 ജൂലൈ 29ന് കൊൽക്കത്തയിൽ ജനിച്ചു. ചെറുകഥ, കവിത, ഉപന്യാസം, നോവൽ തുടങ്ങി വിവിധ രചനാ വിഭാഗങ്ങളിൽ പ്രാവീണ്യം തെളിയിച്ച ഇവർ ശ്രദ്ധേയയായ ഒരു കോളമിസ്റ്റും ഹൂസ്റ്റൺ യൂണിവേഴ്സിറ്റിയിലെ പ്രൊഫസ്സറുമാണ്.
അറേഞ്ച്ഡ് മാരിജ് എന്ന ഇവരുടെ ചെറുകഥാസമാഹാരം 1995ലെ അമേരിക്കൻ ബുക്ക് അവാർഡ് നേടിയിരുന്നു. ഇവർ രചിച്ച ദി മിസ്ട്രസ് ഓഫ് സ്‌പൈസസ്, സിസ്റ്റർ ഓഫ് മൈ ഹാർട്ട് എന്നീ നോവലുകളും ദി വേഡ് ലവ് എന്ന ചെറുകഥയും ചലച്ചിത്രങ്ങളായി നിർമ്മിച്ചിട്ടുണ്ട്. മിസ്ട്രസ് ഓഫ് സ്‌പൈസസ് എന്ന നോവൽ ഓറഞ്ച് പ്രൈസിന് ഷോർട് ലിസ്റ്റ് ചെയ്യപ്പെട്ടിരുന്നു. നിലവിൽ സിസ്റ്റർ ഓഫ് മൈ ഹാർട്ട്, ഒലിയാണ്ടെർ ഗേൾ, പാലസ് ഓഫ് ഇല്ല്യൂഷൻസ്, വൺ അമേസിങ് തിങ് എന്നീ കൃതികൾ ചലച്ചിത്രങ്ങളായും ടെലിവിഷൻ പരമ്പരകളായും നിർമ്മിക്കാൻ തയ്യാറാക്കപ്പെട്ടുകൊണ്ടിരിക്കുന്നു.
ചിത്രാ ബാനർജിയുടെ കൃതികൾ പ്രധാനമായും ഇന്ത്യൻ-അമേരിക്കൻ സാഹചര്യങ്ങളെയും ദക്ഷിണേഷ്യൻ കുടിയേറ്റക്കാരുടെ ജീവിതങ്ങളേയും അടിസ്ഥാനമാക്കിയുള്ളവയാണ്.
വ്യക്തിജീവിതം
1956ൽ കൊൽക്കത്തയിൽ ജനിച്ച ചിത്രലേഖ, 1976ൽ കൊൽക്കത്ത യൂണിവേഴ്സിറ്റിയിൽ നിന്നും ബിരുദം പൂർത്തിയാക്കി. അതെ വർഷം തന്നെ അമേരിക്കയിലെ റൈറ്റ് സ്റ്റേറ്റ് യൂണിവേഴ്സിറ്റിയിൽ ഉപരിപഠനത്തിനായി ചേർന്നു. പഠനകാലത്ത് ആയയായും ബേക്കറിത്തൊഴിലാളിയായും മറ്റും ജോലി ചെയ്തിരുന്ന ചിത്ര, കലിഫോർണിയ യൂണിവേഴ്സിറ്റിയിൽ ടീച്ചിങ് അസിസ്റ്റൻറ് ആയും ലോസ് ആൾട്ടോസിലെ ഫുട് ഹിൽ കോളേജിലും ദയാബ്ലോ വാലി കോളേജിലും അധ്യാപികയായും സേവനം ചെയ്തിട്ടുണ്ട്.
1991ൽ സ്ഥാപിതമായ മൈത്രി എന്ന സഹായ സംഘടനയുടെ സഹസ്ഥാപകയും മുൻ പ്രസിഡന്റുമാണ് ഇവർ. ഈ സംഘടന ഗാർഹിക പീഡനം നേരിടുന്ന ദക്ഷിണേഷ്യൻ വനിതകളുടെ സംരക്ഷണത്തിനായി പ്രവർത്തിക്കുന്നു. മൈത്രിയുടെയും മറ്റൊരു സംഘടനയായ ദയയുടെയും (ഹൂസ്റ്റൺ) ഉപദേശക സമിതി അംഗമാണ് ഇവർ. ഹൂസ്റ്റണിലെ പിന്നാക്ക വിഭാഗത്തിൽപ്പെട്ട ഇന്ത്യൻ വിദ്യാർത്ഥികളുടെയിടയിലെ സാക്ഷരതാപ്രവർത്തനങ്ങൾക്കു നേതൃത്വം നൽകുന്ന പ്രഥം എന്ന സംഘടനയിലും ഇവർ പ്രവർത്തിക്കുന്നു. ഭർത്താവ്  മൂർത്തിക്കൊപ്പം ഹൂസ്റ്റണിൽ ജീവിക്കുന്ന ചിത്രാ ബാനർജിക്കു അഭയ്, ആനന്ദ് എന്നിങ്ങനെ രണ്ടു മക്കളുണ്ട്. ഇവരുടെ പേരുകൾ ചിത്രയുടെ ചില നോവലുകളിൽ പരാമർശിച്ചിട്ടുണ്ട്.
നോവലുകൾ
അറേഞ്ച്ഡ് മാരിജ്: സ്റ്റോറീസ് (1995)
ദി മിസ്ട്രസ് ഓഫ് സ്‌പൈസസ് (1997)
ദി അൺനോൺ എറേഴ്സ് ഓഫ് അവർ ലൈവ്സ് (2001)
ദി വൈൻ ഓഫ് ഡിസയർ (2002)
ക്വീൻ ഓഫ് ഡ്രീംസ് (2004)
ദി ലൈവ്സ് ഓഫ് സ്‌ട്രേഞ്ചേഴ്സ് (2005)
ദി പാലസ് ഓഫ് ഇല്ല്യൂഷൻസ്:എ നോവൽ (2008)
വൺ അമേസിങ് തിങ് (2010)
ഒളിയാണ്ടെർ ഗേൾ (2013)
ബിഫോർ വീ വിസിറ്റ് ദി ഗോഡെസ് (2016)
നീല: വിക്ടറി സോങ് (2002)
ഗ്രാൻഡ്മാ ആൻഡ് ദി ഗ്രേറ്റ് ഗോർഡ്‌ (2013)
ദി കോഞ്ച് ബെയറർ (2003) ദി മിറർ ഓഫ് ഫയർ ആൻഡ് ഡ്രീമിങ് (2005) ഷാഡോലാൻഡ് (2009)
രചനാസമാഹാരങ്ങൾ
മൾട്ടിട്യൂഡ്: ക്രോസ് കൾച്ചറൽ റീഡിങ്‌സ് ഫോർ റൈറ്റേഴ്‌സ് (1993) വീ റ്റൂ സിംഗ് അമേരിക്ക (1997)
കലിഫോർണിയ അൺകവേർഡ്: സ്റ്റോറീസ് ഫോർ ദി ട്വൻറിഫസ്റ്റ് സെഞ്ചുറി (2004)
കവിത
ദി റീസൺ ഫോർ നസ്റ്റർഷ്യംസ് (1990) ബ്ലാക് കാൻഡിൽ (1991) ലീവിങ് യൂബാ സിറ്റി (1997) ഇന്ത്യൻ മൂവി, ന്യൂ ജേഴ്‌സി
അവാർഡുകൾ
1995: ദി അമേരിക്കൻ ബുക്ക് അവാർഡ് അറേഞ്ച്‌ഡ് മാരിജ് 1995: പെൻ ഓക്ലാൻഡ് ജോസഫൈൻ മൈൽസ് ലിറ്റററി അവാർഡ് അറേഞ്ച്‌ഡ് മാരിജ് 1995: ബേ ഏരിയ ബുക്ക് റിവ്യൂവേഴ്‌സ് അവാർഡ് ഫോർ ഫിക്ഷൻ അറേഞ്ച്‌ഡ് മാരിജ്
1997: മിസ്ട്രസ് ഓഫ് സ്‌പൈസസ് ഓറഞ്ച് പ്രൈസിന് ഷോർട് ലിസ്റ്റ് ചെയ്യപ്പെട്ടു.
1997: ലോസ് ഏഞ്ചൽസ് ടൈംസ് ബെസ്റ്റ്‌ ബുക്ക്സ് ഓഫ് 1997 മിസ്ട്രസ് ഓഫ് സ്‌പൈസസ്
1998: സിയാറ്റിൽ ടൈംസ് ബെസ്റ്റ്‌ പേപ്പർബാക്ക്സ് ഓഫ് 1998 മിസ്ട്രസ് ഓഫ് സ്‌പൈസസ്
2003: പുഷ് കാർട്ട് പ്രൈസ് ദി ലൈവ്സ് ഓഫ് സ്‌ട്രേഞ്ചേഴ്‌സ്
2008: യൂണിവേഴ്സിറ്റി ഓഫ് കലിഫോർണിയ ഇൻറർനാഷണൽ ഹൗസ് ബെർക്ക്ലീ അലുമ്‌ന ഓഫ് ദി ഇയർ അവാർഡ്
2009:കൾച്ചറൽ ജ്യുവൽ അവാർഡ് - ഇന്ത്യൻ കൾച്ചർ സെന്റർ, ഹൂസ്റ്റൺ
2011: ലൈറ്റ് ഓഫ് ഇന്ത്യ ജ്യൂറീസ് അവാർഡ് ഫോർ ജേണലിസം ആൻഡ് ലിറ്ററേച്ചർ
2015: പ്രീമിയോ സ്കാനോ അവാർഡ് ഫോർ ലിറ്ററേച്ചർ, ഇറ്റലി
രാജ്‌കുമാരി ദുബേയ്
രാജ്‌കുമാരി ദുബേയ് (ജീവിതകാലം :1924–2000) 1930 മുതൽ 1940 വരെയുള്ള കാലഘട്ടത്തിൽ ഹിന്ദി സിനിമാരംഗത്തെ നടിയും പിന്നണിഗായികയുമായിരുന്നു. "രാജ്‍കുമാരി" എന്നാണ് അവർ അറിയപ്പെട്ടിരുന്നത്. അവരുടെ അറിപ്പെടുന്ന ഗാനങ്ങൾ, "Sun Bairi Baalam Sach Bol Re" Bawre Nain (1950), "Ghabrekar Ke Jo Hum Sir Ko Takraayan" in Mahal (1949), "Najariya Ki Maari" in Pakeezah (1972) എന്നീ ചിത്രങ്ങളിലേതാണ്.
ബനാറസിൽ (വാരണാസി) ജനിച്ച രാജ്‍കുമാരി ദുബേയ് ഹിന്ദിസിനിമാരംഗത്തു ബാലനടിയായി Radhe Shyam aur Zulmi Hans (1932) എന്ന ചിത്രത്തിലൂടെ പ്രവേശിക്കുന്നത് അവരുടെ 11 ആമത്തെ വയസിലായിരുന്നു. അതിനുശേഷം നാടകവേദികളിലും നിറഞ്ഞുനിന്നിരുന്നു. പ്രകാശ് പിക്ചേർസിൻറെ കീഴിൽ നടിയായും ഗായികയായും പ്രവർത്തിച്ചിരുന്നു. അക്കാലത്തു രംഗത്തുണ്ടായിരുന്ന സൊഹ്‍റാബായ് അമ്പാലേവാലി, അമിർബായി കർണാടകി, ഷംഷാദ് ബീഗം തുടങ്ങിയ ഗായകമാരേക്കാൾ ഉയർന്ന പിച്ചിലുള്ള സ്വരമായിരുന്നു അവർക്കുണ്ടായിരുന്നത്. അടുത്ത രണ്ടു പതിറ്റാണ്ടുകളിൽ, 1950 കളി‍ൽ ലതാ മങ്കേഷ്കർ പിന്നണിഗാന രംഗം കീഴടക്കുന്നതുവരെ, അവർ ഏകദേശം 100 സിനിമകൾക്ക് വേണ്ടി പിന്നണി പാടിയിരുന്നു.
അവലംബം
വർഗ്ഗം:1924-ൽ ജനിച്ചവർ വർഗ്ഗം:2000-ൽ മരിച്ചവർ
രാജീവ് ഗാന്ധി അക്കാദമി ഫോർ ഏവിയേഷൻ ടെക്നോളജി, തിരുവനന്തപുരം
കേരളത്തിൽ സംസ്ഥാന സർക്കാറിന് കീഴിൽ പ്രവർത്തിക്കുന്ന ഏവിയേഷൻ ട്രെയിനിങ് സെന്റർ ആണ് രാജീവ് ഗാന്ധി അക്കാദമി ഫോർ ഏവിയേഷൻ,തിരുവനന്തപുരം.
കോഴ്‌സുകൾ
പ്രൈവറ്റ് പൈലറ്റ് ലൈസൻസ്, കൊമേഴ്‌സ്യൽ പൈലറ്റ് ലൈസൻസ് കോഴ്‌സുകൾ എന്നിവ ഇവിടെ നടത്തുന്നുണ്ട്.
പ്രൈവറ്റ് പൈലറ്റ് ലൈസൻസ്(ഒരു വർഷത്തെ പരിശീലനം, 4060 ഫ്ലയിങ് അവേഴ്‌സ്), പ്രൈവറ്റ് ലൈസൻസ്, കൊമേഴ്‌സ്യൽ പൈലറ്റ് ലൈസൻസ് പരിശീലനം ഒരുമിച്ച്(മൂന്ന് വർഷ കോഴ്‌സ്), പ്രൈവറ്റ് ലൈസൻസ് എടുത്തവർക്കായി കൊമേഴ്‌സ്യൽ ലൈസൻസ് പരിശീലനം(15 മാസം, 160 ഫ്ലയിങ് അവേഴ്‌സ്) എന്നിവയാണ് ഇവിടത്തെ കോഴ്‌സുകൾ. 15 വീതം സീറ്റുകളുണ്ട്.
പുറം കണ്ണികൾ
വർഗ്ഗം:കേരളത്തിലെ ഏവിയേഷൻ ട്രെയിനിങ് സെന്ററുകൾ
സോളംസ്-ലോബാക്കിയ ഹിമാലയൻസിസ്
വിവരണം
സോൾംസ്- ലോബാക്കിയ ഹിമാലയൻസിസ് 4 cm ) മുതൽ 20 സെൻറീ മീറ്റർ വരെ ഉയരമുള്ള (8 ഇൻച് വരെ) സസ്യമായി വളരുന്നു. ഇതിന്റെ പൂക്കൾ മഞ്ഞനിറമുള്ള പർപ്പിൾ അല്ലെങ്കിൽ ലിലാക്ക് ആണ്. ഇതിന്റെ പഴങ്ങൾ കുന്താകൃതിയുള്ളതും 3.5 cm നീളമുള്ളതുമാണ്. ഇതിന്റെ തവിട്ട് നിറമുള്ള വിത്തുകൾ അണ്ഡാകാരമാണ്. ജൂൺ മുതൽ ഓഗസ്റ്റ് വരെ പൂക്കുകയും ജൂലൈ മുതൽ ഒക്ടോബർ വരെ പഴങ്ങൾ പാകമാകുകയും ചെയ്യുന്നു.
വിതരണവും ആവാസ വ്യവസ്ഥയും
നേപ്പാൾ, പടിഞ്ഞാറൻ ഹിമാലയം, ടിബറ്റ് എന്നിവിടങ്ങളിൽ സ്വാഭാവികമായി വളരുന്ന ഉയർന്ന ഉയരത്തിലുള്ള ഇനമാണ് സോംസ്-ലൗബാച്ചിയ ഹിമാലയൻസിസ്. കുന്നുകളിലോ സ്‌ക്രീനിലോ ഉള്ള ആൽപൈൻ തുണ്ട്രയാണ് ഇതിന്റെ ആവാസ കേന്ദ്രം, സാധാരണയായി 4200 m മുതൽ 5600 m ഉയരത്തിൽ കാണപ്പെടുന്നു. റാനുൻ‌കുലസ് ത്രിവേദിയ്‌ക്കൊപ്പം റെക്കോർഡുചെയ്‌ത ഏറ്റവും ഉയരത്തിലുള്ള പൂച്ചെടിയാണിത്. 1955-ൽ ഇന്നത്തെ ഉത്തരാഖണ്ഡിലെ കാമെത് പർവതത്തിലേക്കുള്ള യാത്രയിൽ നരേന്ദ്ര ധാർ ജയാൽ 6,400 മീറ്റർ (21,000 അടി) ഉയരത്തിൽ മാതൃകകൾ കണ്ടെത്തി.
പരാമർശങ്ങൾ
വർഗ്ഗം:നേപ്പാളിലെ സസ്യജാലം വർഗ്ഗം:Pages with unreviewed translations
കുന്നത്ത് യശോദ
ആദ്യ മലയാളി വനിതാ സർക്കസ് കലാകാരിയാണ് കുന്നത്ത് യശോദ.
ജീവിത രേഖ
കണ്ണൂർ ജില്ലയിലെ തലശ്ശേരിയിലാണ് ജനനം. കീലേരി കുഞ്ഞിക്കണ്ണൻ തലശ്ശേരിയിലെ സ്ഥാപിച്ച കേരളത്തിലെ ആദ്യ സർക്കസ് സ്കൂളിൽ പഠിക്കാൻ ചേർന്ന രണ്ട് പെൺകുട്ടികളിൽ ഒരാളായിരുന്നു യശോദ. തന്റെ അഞ്ചാം വയസ്സിലാണ് യശോദ കീലേരിയുടെ സ്കൂളിൽ പഠിക്കാൻ ചേരുന്നത്. സ്കൂളിൽ ചേർന്ന രണ്ടാമത്തെ ആളായ മാധവി പഠനം പൂർത്തിയാക്കാതെ പാതിവഴിക്ക് ഉപേക്ഷിച്ച് മടങ്ങുകയാണുണ്ടായത്.
കീലേരിയുടെ ശിഷ്യനായ പരിയാലി കണ്ണൻ ആരംഭിച്ച കേരളത്തിലെ ആദ്യ സർക്കസ് കമ്പനിയായ പരിയാലീസ് മലബാർ ഗ്രാൻഡ് സർക്കസിന്റെ 1904 ഫെബ്രുവരി 20ന് നടന്ന ആദ്യ പ്രദർശനത്തിലെ ഏക വനിതയായിരുന്നു യശോദ.
അവലംബം
വർഗ്ഗം:മലയാളികളായ സർക്കസ് കലാകാരികൾ
ഒബ്സ്റ്റട്രിക് അൾട്രാസോണോഗ്രാഫി
ഗർഭാവസ്ഥയിലെ മെഡിക്കൽ അൾട്രാസോണോഗ്രാഫിയുടെ ഉപയോഗമാണ് ഒബ്‌സ്റ്റെട്രിക് അൾട്രാസോണോഗ്രാഫി. ഇതിൽ ഗർഭപാത്രത്തിൽ വികസിക്കുന്ന ഭ്രൂണത്തിന്റെയോ ഭ്രൂണത്തിന്റെയോ ഗർഭസ്ഥ ശിശുവിൻ്റെയോ തത്സമയ ദൃശ്യ ചിത്രങ്ങൾ സൃഷ്ടിക്കാൻ ശബ്ദ തരംഗങ്ങൾ ഉപയോഗിക്കുന്നു. അമ്മയുടെ ആരോഗ്യം, ഗർഭത്തിൻറെ സമയവും പുരോഗതിയും, ഭ്രൂണത്തിന്റെയോ ഗര്ഭപിണ്ഡത്തിന്റെയോ ആരോഗ്യവും വികാസവും എന്നിവയെക്കുറിച്ചുള്ള വിവിധ വിവരങ്ങൾ നൽകാൻ കഴിയുന്നതിനാൽ, പല രാജ്യങ്ങളിലും ഈ നടപടിക്രമം ഗർഭകാല പരിചരണത്തിന്റെ ഒരു സാധാരണ ഭാഗമാണ്.
ഗര്ഭപിണ്ഡത്തിന്റെ ഡേറ്റിംഗ് സ്ഥിരീകരിക്കുന്നതിനും ഗര്ഭപിണ്ഡത്തിന്റെ വളർച്ചാ വൈകല്യങ്ങൾ അളക്കുന്നതിനും 18 ആഴ്ചകൾക്കും 22 ആഴ്ചകൾക്കും ഇടയിലുള്ള (അനാട്ടമി സ്കാൻ) ഗർഭാവസ്ഥയിലുള്ള സ്ത്രീകൾക്ക് സാധാരണ ഒബ്‌സ്റ്റെട്രിക് അൾട്രാസൗണ്ട് നടത്തണമെന്ന് ഇന്റർനാഷണൽ സൊസൈറ്റി ഓഫ് അൾട്രാസൗണ്ട് ഇൻ ഒബ്സ്റ്റട്രിക്സ് ആൻഡ് ഗൈനക്കോളജി (ISUOG) ശുപാർശ ചെയ്യുന്നു. ഇതിലൂടെ ജന്മനായുള്ള വൈകല്യങ്ങളും ഒന്നിലധികം ഗർഭധാരണങ്ങളും (ഇരട്ടകൾ മുതലായവ) ഗർഭാവസ്ഥയിൽ പെട്ടെന്ന് തിരിച്ചറിയാനും, വിലയിരുത്താനും കഴിയും. കൂടാതെ, ജനിതക പരിശോധന ആഗ്രഹിക്കുന്ന ഗർഭിണികൾക്ക് 11 ആഴ്ചയ്ക്കും 13 ആഴ്ചയ്ക്കും 6 ദിവസത്തിനും ഇടയിൽ ഒബ്‌സ്റ്റെട്രിക് അൾട്രാസൗണ്ട് നടത്തണമെന്ന് ISUOG ശുപാർശ ചെയ്യുന്നു. ഗർഭാവസ്ഥയുടെ ഈ പ്രാരംഭ ഘട്ടത്തിൽ ഒരു അൾട്രാസൗണ്ട് നടത്തുന്നത് വഴി ഗർഭാവസ്ഥയുടെ സമയം കൂടുതൽ കൃത്യമായി സ്ഥിരീകരിക്കാൻ കഴിയും, കൂടാതെ ഒന്നിലധികം ഭ്രൂണങ്ങൾ, വലിയ ജനന വൈകല്യങ്ങൾ എന്നിവ വിലയിരുത്താനും കഴിയും. ഗർഭാവസ്ഥയുടെ 24 ആഴ്ചയ്ക്ക് മുമ്പുള്ള പതിവ് ഒബ്‌സ്റ്റെട്രിക് അൾട്രാസൗണ്ട് ഒന്നിലധികം ഗർഭാവസ്ഥകളെ തിരിച്ചറിയുന്നതിൽ പരാജയപ്പെടാനുള്ള സാധ്യത ഗണ്യമായി കുറയ്ക്കുമെന്നും പ്രസവാനന്തര ഗർഭാവസ്ഥയിൽ ലേബർ ഇൻഡക്ഷൻ സാധ്യത കുറയ്ക്കുന്നതിന് ഗർഭധാരണം മെച്ചപ്പെടുത്താനും കഴിയുമെന്ന് ഗവേഷണങ്ങൾ കാണിക്കുന്നു. എന്നിരുന്നാലും, ജനനത്തിനു ശേഷമുള്ള മരണത്തിലോ ശിശുക്കളുടെ മോശം ഫലങ്ങളിലോ വ്യത്യാസമില്ല.
ടെർമിനോളജി
ലഘുചിത്രം| 2016 ലെ [[റഷ്യ|റഷ്യയിലെ മോസ്കോയിലെ ഒബ്സ്റ്റട്രിക് അൾട്രാസോണോഗ്രാഫി]] അൾട്രാസൗണ്ടിലെ ഉപയോഗപ്രദമായ പദങ്ങൾ ചുവടെ:
സാധാരണ അവസ്ഥയിൽ, കരൾ, പ്ലീഹ, വൃക്ക എന്നിങ്ങനെയുള്ള ഓരോ ശരീര കോശത്തിനും സവിശേഷമായ എക്കോജെനിസിറ്റി ഉണ്ട്. ഭാഗ്യവശാൽ, ഗർഭാശയ സഞ്ചി, യോക്സാക്, ഭ്രൂണം എന്നിവ ഹൈപ്പർകോയിക് (തെളിച്ചമുള്ള) ശരീരകലകളാൽ ചുറ്റപ്പെട്ടിരിക്കുന്നു.
തരങ്ങൾ
ഗർഭിണിയായ സ്ത്രീയുടെ അടിവയറ്റിൽ ഒരു ട്രാൻസ്‌ഡ്യൂസർ സ്ഥാപിച്ചാണ് പരമ്പരാഗത ഒബ്‌സ്റ്റട്രിക് സോണോഗ്രാമുകൾ ചെയ്യുന്നത്. ഒരു വേരിയന്റ് ആയ, ട്രാൻസ് വജൈനൽ സോണോഗ്രാഫി, സ്ത്രീയുടെ യോനിയിൽ സ്ഥാപിച്ചിരിക്കുന്ന ഒരു പ്രോബ് കൊണ്ടാണ് ചെയ്യുന്നത്. ഗർഭാവസ്ഥയുടെ തുടക്കത്തിലും അമിതവണ്ണമുള്ള സ്ത്രീകളിലും ട്രാൻസ്‌വജൈനൽ സ്കാനുകൾ സാധാരണയായി വ്യക്തമായ ചിത്രങ്ങൾ നൽകുന്നു. ഗര്ഭപിണ്ഡത്തിന്റെ ഹൃദയമിടിപ്പ് കണ്ടെത്തുന്നതിന് ഡോപ്ലർ സോണോഗ്രാഫി ഉപയോഗിക്കുന്നു. ഡോപ്ലർ സോണോഗ്രാഫി ഉപയോഗിച്ച് ഗര്ഭപിണ്ഡത്തിന്റെ ഹൃദയത്തിലെയും രക്തക്കുഴലുകളിലെയും സ്പന്ദനങ്ങളും അവയുടെ അസാധാരണത്വങ്ങളും പരിശോധിക്കാം.
3ഡി അൾട്രാസൗണ്ട്
ആധുനിക 3ഡി അൾട്രാസൗണ്ട് ചിത്രങ്ങൾ ഗർഭകാല രോഗനിർണയത്തിന് പഴയ 2ഡി അൾട്രാസൗണ്ട് സാങ്കേതികവിദ്യയേക്കാൾ കൂടുതൽ വിശദാംശങ്ങൾ നൽകുന്നു. മാതാപിതാക്കൾക്ക് 3ഡി ജനപ്രിയമാണെങ്കിലും, 2ഡി യും 3ഡി യും മെഡിക്കൽ ഇതര ഉപയോഗത്തിന് യു എസ് ഫുഡ് ആൻഡ് ഡ്രഗ് അഡ്മിനിസ്ട്രേഷൻ നിരുത്സാഹപ്പെടുത്തുന്നു, എന്നാൽ അൾട്രാസൗണ്ടിനെ പ്രതികൂലമായ മെഡിക്കൽ ഫലങ്ങളുമായി ബന്ധിപ്പിക്കുന്ന കൃത്യമായ പഠനങ്ങളൊന്നുമില്ല. ഗർഭാവസ്ഥയുടെ വിവിധ ഘട്ടങ്ങളിൽ ഇനിപ്പറയുന്ന 3ഡി അൾട്രാസൗണ്ട് ചിത്രങ്ങൾ എടുത്തിട്ടുണ്ട്:
ആദ്യകാല ഗർഭം
5 ആഴ്ച ഗർഭാവസ്ഥയിൽ (അണ്ഡോത്പാദനത്തിന് ഏകദേശം 3 ആഴ്ചകൾക്ക് ശേഷം) ട്രാൻസ്‌വജൈനൽ അൾട്രാസൗണ്ടിൽ ജെസ്റ്റേഷണൽ സാക് വിശ്വസനീയമായി കാണാൻ കഴിയും. ജെസ്റ്റേഷണൽ സാക് അളവ് 25 മിമി. ആകുമ്പോഴേക്കും ഭ്രൂണം കാണണം, ഏകദേശം അഞ്ചര ആഴ്ചയിൽ ഇത് സംഭവിക്കും. ഭ്രൂണത്തിന്റെ അളവ് 5 മിമീ. ആകുമ്പോഴേക്കും ട്രാൻസ്‌വാജിനൽ അൾട്രാസൗണ്ടിൽ ഹൃദയമിടിപ്പ് സാധാരണയായി കാണപ്പെടുന്നു, എന്നാൽ ഭ്രൂണം 19 മിമീ എത്തുന്നതുവരെ ദൃശ്യമാകണമെന്നില്ല, ഏകദേശം 7 ആഴ്ച ഗർഭകാലം ഇതിനെടുക്കും. യാദൃശ്ചികമായി, മിക്ക ഗർഭം അലസലുകളും 7 ആഴ്ചയ്ക്കുള്ളിൽ സംഭവിക്കുന്നു. ഗർഭം അലസലിന്റെ നിരക്ക്, പ്രത്യേകിച്ച് അപകടകരമായ ഗർഭം അലസൽ, സാധാരണ ഹൃദയമിടിപ്പ് കണ്ടെത്തിയതിന് ശേഷവും 13 ആഴ്ചകൾക്കു ശേഷവും ഗണ്യമായി കുറയുന്നു.
ആദ്യ ത്രിമാസത്തിൽ
ആദ്യ ത്രിമാസത്തിൽ, ഒരു സാധാരണ അൾട്രാസൗണ്ട് പരിശോധനയിൽ സാധാരണയായി ഇവ ഉൾപ്പെടുന്നു:
ഡേറ്റിംഗും വളർച്ചാ നിരീക്ഷണവും
ഇടത്ത്‌|ലഘുചിത്രം|120x120ബിന്ദു| തലയുടെ തിരശ്ചീന തലത്തിന്റെ ദൃശ്യവൽക്കരണത്തിൽ ബൈപാരിയറ്റൽ വ്യാസം പരമാവധി തിരശ്ചീന വ്യാസമായി കണക്കാക്കുന്നു. ലഘുചിത്രം| ബൈപാരിറ്റൽ വ്യാസം (തലയുടെ തിരശ്ചീന വ്യാസം) ഗർഭാവസ്ഥയുടെ പ്രായമനുസരിച്ച്, നീല വര ശരാശരിയെ പ്രതിനിധീകരിക്കുന്നു, പച്ച പ്രദേശം 90% പ്രവചന ഇടവേളയെ പ്രതിനിധീകരിക്കുന്നു. ഗർഭാവസ്ഥയുടെ പ്രായം സാധാരണയായി നിർണ്ണയിക്കുന്നത് സ്ത്രീയുടെ അവസാന ആർത്തവത്തിന്റെ തീയതി അടിസ്ഥാനമാക്കിയാണ്, കൂടാതെ ആർത്തവചക്രത്തിന്റെ പതിനാലാം ദിവസത്തിലാണ് അണ്ഡോത്പാദനം നടന്നതെന്ന് അനുമാനിക്കാം. ചിലപ്പോൾ ഒരു സ്ത്രീക്ക് അവളുടെ അവസാന ആർത്തവത്തിന്റെ തീയതിയെക്കുറിച്ച് അനിശ്ചിതത്വമുണ്ടാകാം, അല്ലെങ്കിൽ അവളുടെ സൈക്കിളിന്റെ പതിനാലാം ദിവസത്തേക്കാൾ വളരെ മുമ്പോ ശേഷമോ അണ്ഡോത്പാദനം നടന്നതായി സംശയിക്കാൻ കാരണമുണ്ടാകാം. അൾട്രാസൗണ്ട് സ്കാനുകൾ ഗർഭാവസ്ഥയുടെ പ്രായം കണക്കാക്കുന്നതിനുള്ള ഒരു ബദൽ രീതി വാഗ്ദാനം ചെയ്യുന്നു. ഡേറ്റിംഗിന്റെ ഏറ്റവും കൃത്യമായ അളവുകോൽ ഗര്ഭപിണ്ഡത്തിന്റെ ക്രൗണ്-റമ്പ് ദൈർഘ്യമാണ്, ഇത് ഗർഭത്തിൻറെ 7 മുതൽ 13 ആഴ്ച വരെ നടത്താം. ഗർഭാവസ്ഥയുടെ 13 ആഴ്ചകൾക്കുശേഷം, ബൈപാരിറ്റൽ ഡയമീറ്റർ (രണ്ട് പാരീറ്റൽ എല്ലുകൾക്ക് കുറുകെ തലയുടെ തിരശ്ചീന വ്യാസം), തലയുടെ ചുറ്റളവ്, തുടയെല്ലിന്റെ നീളം, കിരീടം-കുതികാൽ നീളം (തല മുതൽ കുതികാൽ വരെ) എന്നിവ ഉപയോഗിച്ച് ഗര്ഭപിണ്ഡത്തിന്റെ പ്രായം കണക്കാക്കാം. ഗർഭാവസ്ഥയിൽ നേരത്തെ ചെയ്യുമ്പോൾ ഡേറ്റിംഗ് കൂടുതൽ കൃത്യമാണ്; പിന്നീടുള്ള സ്‌കാൻ ഗർഭാവസ്ഥയുടെ പ്രായത്തിന്റെ മറ്റൊരു കണക്ക് നൽകുന്നുവെങ്കിൽ, കണക്കാക്കിയ പ്രായം സാധാരണഗതിയിൽ മാറ്റില്ല, മറിച്ച് ഗര്ഭപിണ്ഡം പ്രതീക്ഷിച്ച തോതില് വളരുന്നില്ലെന്ന് അനുമാനിക്കാം.